
	PJESA 1: PËRMBLEDHJE EKZEKUTIVE  
(Maksimumi 2 faqe)

	PËRKUFIZIMI I PROBLEMIT
Cili është problemi në shqyrtim dhe cilat janë shkaqet e tij? Pse është e nevojshme ndërhyrja e qeverisë? 

Problemi në shqyrtim dhe cilat janë shkaqet e tij.

Problemet kryesore lidhen me mungesën e një institucioni publik të arsimit të mesëm të lartë me profil ndërkombëtar, të orientuar drejt shkencës, teknologjisë, inovacionit dhe arsimit shumëgjuhësh, si dhe me mungesën e mekanizmave të qëndrueshëm të bashkëpunimit me institucionet arsimore franceze. Sistemi aktual nuk ofron mundësi për certifikim të dyfishtë me njohje ndërkombëtare dhe ka kapacitete të kufizuara për zbatimin e modeleve moderne pedagogjike dhe programeve STEM me standarde ndërkombëtare. Si rezultat, kufizohen mundësitë e nxënësve për të përfituar nga arsimimi me standarde ndërkombëtare, zvogëlohet konkurrueshmëria e tyre në tregun global të arsimit dhe punës, si dhe reduktohet potenciali i vendit për zhvillimin e kapitalit njerëzor dhe inovacionit.

Shkaqet kryesore lidhen me mungesën e një kuadri ligjor të posaçëm për krijimin dhe funksionimin e institucioneve publike me karakter ndërkombëtar, mungesën e mekanizmave për bashkëpunim institucional me autoritetet arsimore franceze dhe ofrimin e programeve që çojnë në diplomë të dyfishtë, si dhe me kapacitete të kufizuara institucionale për zhvillimin e arsimit shumëgjuhësh dhe programeve STEM të avancuara. Grupet e prekura përfshijnë qeverinë, e cila has vështirësi në realizimin e objektivave të ndërkombëtarizimit dhe modernizimit të arsimit; nxënësit dhe familjet e tyre, të cilët kanë akses të kufizuar në programe dhe kualifikime me njohje ndërkombëtare; bizneset, të cilat përballen me mungesë të fuqisë punëtore me kompetenca të avancuara gjuhësore dhe ndërkombëtare; si dhe organizatat e shoqërisë civile, të cilave u kufizohen mundësitë për të zhvilluar partneritete dhe iniciativa në fushën e bashkëpunimit arsimor ndërkombëtar.
Me anë të kësaj politike arsimore synohet të mbështetet zhvillimi dhe fuqizimi i aftësive të nxënësve në shkenca dhe inovacion duke përforcuar njëkohësisht zotërimin e ekuilibruar të disa gjuhëve të huaja, si dhe duke garantuar një përgatitje optimale për arritjen e standardeve ndërkombëtare në arsimin e mesëm të lartë dhe tregun ndërkombëtar të punës. 
[bookmark: _Hlk181954091]Nëpërmjet hapjes së institucionit publik të arsimit të mesëm të lartë “Liceu Francez” Korçë, synohet gjithashtu përtëritja e traditës së bashkëpunimit arsimor shqiptaro-francez të shkollës së mesme kombëtare (e njohur si "Liceu francez") i Korçës (1917-1939). 


	OBJEKTIVAT
Cilat janë objektivat dhe efektet e synuara të propozimit? 
Ky propozim synon të krijojë një Liceun Francez të shkencës dhe inovacionit 
Objektivat e tij kryesorë janë:
Objektivat e tij kryesorë janë:
1. Objektivi strategjik :Zhvillimi i kompetencave në shkencë, inovacion dhe gjuhë të huaja
Objektivi Specifik: Të zhvillohen aftësitë e nxënësve në shkenca, inovacion dhe gjuhë të huaja duke synuar që të paktën 60% e nxënësve të arrijnë nivelin B2 në një gjuhë të huaj dhe 50% të arrijnë nivelin B1 në një gjuhë të dytë, si dhe shumica e nxënësve të përfshihen në projekte STEM ose aktivitete inovative gjatë ciklit të arsimit të mesëm.

2. Objektivi Strategjik: Ndërtimi i partneriteteve ndërkombëtare në arsim
Objektivi specifik: Të krijohen dhe zhvillohen të paktën 3 partneritete aktive me shkolla dhe universitete franceze brenda 5 viteve, si dhe të realizohen të paktën 3 programe të përbashkëta akademike ose projekte shkëmbimi çdo vit për nxënësit dhe mësuesit.

3. Objektivi strategjik: Përmirësimi i cilësisë së mësimdhënies
Objektivi specifik: Të sigurohen standarde të larta pedagogjike duke garantuar që 100% e stafit pedagogjik të trajnohet të paktën një herë në vit në metoda moderne të mësimdhënies dhe që të paktën 70% e mësuesve të aplikojnë metoda interaktive dhe teknologji digjitale në procesin mësimor.

4.Objektivi strategjik:  Forcimi i kompetencave në STEM
Objektivi specifik: Të zhvillohen kompetencat e nxënësve në matematikë, shkenca natyrore, teknologji dhe inovacion duke synuar që mbi 50% e nxënësve të arrijnë rezultate mbi mesataren kombëtare në lëndët STEM dhe të paktën 30% e maturantëve të zgjedhin studime universitare në fusha STEM.

5. Objektivi Strategjik: Forcimi i bashkëpunimit arsimor dhe kulturor Shqipëri–Francë
Objektivi specifik: Të realizohen të paktën 2 aktivitete të përbashkëta kulturore dhe akademike në vit me institucione franceze dhe të përfshihen të paktën 30 nxënës dhe 5 mësues çdo vit në programe shkëmbimi, vizita studimore ose projekte të përbashkëta.

6. Objektivi strategjik: Krijimi i një modeli modern dhe inovativ të arsimit parauniversitar
Objektivi specifik: Të zhvillohet një institucion arsimor që përdor metoda bashkëkohore dhe teknologji digjitale duke siguruar që 100% e klasave të jenë të pajisura me mjete digjitale të mësimdhënies dhe që të paktën 30% e kurrikulës të përfshijë projekte praktike ose ndërdisiplinore.

7. Objektivi strategjik: Të forcohet arsimi shumëgjuhësh dhe ndërkombëtarizimi i të nxënit
Objektivi specifik: Të ofrohet një model arsimor shumëgjuhësh, ku procesi mësimor zhvillohet në gjuhën shqipe, frënge dhe angleze, duke garantuar kompetenca të avancuara gjuhësore për nxënësit.

8. Objektivi strategjik: Të sigurohet një diplome e dyfishtë e njohur ndërkombëtarisht.
Objektivi specifik: Të mundësohet një certifikim i dyfishtë, duke u ofruar nxënësve mundësinë të pajisen njëkohësisht me Diplomën e Maturës Shtetërore shqiptare dhe me diplomën franceze Baccalauréat, e njohur në një numër të madh vendesh
[bookmark: _Hlk223968540]
.

	OPSIONET E POLITIKAVE
Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.

Opsionet e mëposhtme janë vlerësuar në funksion të arritjes së objektivave të politikave:
1. [bookmark: _Hlk224226507]Opsioni 0: – status quo-ja : - Të vijohet me kuadrin ligjor ekzistues, ligjin nr. 69/2012 “Për sistemin arsimor parauniversitar në Republikën e Shqipërisë”, i ndryshuar. Pra ruajtja e “status quo”-së (duke mosndërhyrë me amendime të mëtejshme, në kuadrin ligjor në fuqi dhe duke mos hartuar një projektligj të ri) nuk do të siguronte një qasje rajonale dhe ndërkombëtare, duke zhvilluar partneritete arsimore, kulturore, shkencore franko-shqiptare, si dhe të vazhdojë traditën e bashkëpunimit arsimor frankofon të Liceut të Korçës. Ngritja e një institucioni arsimor publik në bazë të ligjit në fuqi nr. 69/2012 “Për sistemin arsimor parauniversitar në Republikën e Shqipërisë”, i ndryshuar nuk do të garantonte autonomi administrative dhe financiare, siç synohet të ketë Liceu Francez i Korçës.

Nëse zgjidhet ky opsion, nuk do të ketë mundësi për ngritjen dhe funksionimin e Liceut Francez të Korçës, duke ruajtur varësinë nga ministria përgjegjëse për arsimin dhe duke vazhduar funksionimin sipas dispozitave ekzistuese. Status quo-ja nuk adreson sfidat e identifikuara në raport me efikasitetin, cilësinë dhe autonominë institucionale dhe nuk krijon hapësirë për zhvillim të mëtejshëm ekonomik, organizativ apo për përmirësim të performancës institucionale.
Kjo alternativë konsiston në krijimin e një programi të specializuar shkencor dhe dygjuhësh brenda një gjimnazi ekzistues publik, duke përdorur infrastrukturën dhe strukturën administrative të institucionit aktual. Avantazhi kryesor i kësaj alternative lidhet me kostot më të ulëta fillestare, pasi nuk kërkohet krijimi i një institucioni të ri dhe mund të përdoret infrastruktura ekzistuese shkollore. Në këtë mënyrë do të reduktoheshin investimet fillestare për pajisje dhe mobilim, si dhe një pjesë e kostove administrative. Megjithatë, analiza tregon se kjo alternativë ka disa kufizime të rëndësishme strukturore.
Së pari, një gjimnaz ekzistues funksionon sipas rregullave të zakonshme të sistemit të arsimit parauniversitar dhe nuk ka fleksibilitetin institucional për të implementuar një model të plotë ndërkombëtar të arsimit të mesëm. Integrimi i një programi të avancuar dygjuhësh në një strukturë ekzistuese mund të krijojë vështirësi organizative dhe pedagogjike.
Së dyti, infrastruktura e gjimnazeve aktuale nuk është projektuar për modele të avancuara laboratorike dhe teknologjike, të cilat janë një komponent thelbësor i projektit të liceut. Për pasojë, do të kërkoheshin ndërhyrje të konsiderueshme në infrastrukturë dhe pajisje, të cilat do të reduktonin ndjeshëm avantazhin financiar fillestar të kësaj alternative.
Së treti, integrimi i një programi ndërkombëtar në një institucion ekzistues do të kufizonte autonominë akademike dhe administrative të programit dhe do të vështirësonte bashkëpunimin institucional me partnerët ndërkombëtarë.
Në këtë kuadër, megjithëse kjo alternativë paraqet një kosto më të ulët fillestare, ajo nuk garanton krijimin e një modeli të plotë dhe të qëndrueshëm të arsimit ndërkombëtar të mesëm.

[bookmark: _Hlk224226526]Opsioni 1: – Ndryshimi i kuadrit rregullator në fuqi për të krijuar mundësinë e ngritjes dhe funksionimit të Liceut Francez të Korçës.
Ndryshimi i kuadrit rregullator ekzistues nuk do të sillte mundësinë e krijimit të Liceut Francez të Korçës. Mënyra e saj e re konceptuale e organizimit dhe funksionimit të Liceut Francez të Korçës duhet të jetë e rregulluar me një ligj të posaçëm, me qëllim krijimin e një modeli modern dhe inovativ të arsimit parauniversitar në Shqipëri, një institucion që promovon metoda bashkëkohore të mësimdhënies dhe përdorimin e teknologjisë, që përcjell një mënyrë të re organizimi, administrimi dhe financimi. 
Miratimi i një ligji të veçantë është i nevojshëm pasi Ligji nr. 69/2012 “Për sistemin arsimor parauniversitar në Republikën e Shqipërisë” rregullon organizimin e përgjithshëm të institucioneve të arsimit parauniversitar dhe nuk parashikon modele të veçanta institucioneve me administrim të përbashkët ndërkombëtar dhe kurrikulë të dyfishtë. Liceu Franko-Shqiptar parashikon një strukturë të veçantë drejtimi me përfshirjen e autoriteteve franceze, zhvillimin e mësimit në disa gjuhë dhe zbatimin e një kurrikule të integruar që çon në dy diploma shtetërore. Këto elemente kërkojnë rregullime specifike për organizimin, financimin, rekrutimin e personelit të huaj dhe njohjen e dokumenteve shkollore, të cilat nuk parashikohen nga kuadri aktual ligjor. Për këtë arsye është e nevojshme një ligj i posaçëm që të përcaktojë statusin dhe funksionimin e këtij institucioni.
[bookmark: _Hlk224226541]Opsioni 2 (i preferuar): – Hartimi i një ligji të posaçëm për ngritjen dhe funksionimin e Liceut.
Alternativa e tretë konsiston në krijimin e një institucioni të ri publik, Liceut Francez të Korçës për Shkencat dhe Inovacionin, i cili do të funksionojë si një shkollë e specializuar me profil shkencor dhe me model pedagogjik dygjuhësh.
Kjo alternativë mundëson ndërtimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ.
Një institucion i ri lejon krijimin e një modeli të integruar arsimor që përfshin laboratorë të avancuar shkencorë, hapësira inovacioni dhe një strukturë pedagogjike të orientuar drejt fushave STEM. Gjithashtu, kjo alternativë krijon kushte më të favorshme për bashkëpunim institucional me partnerët ndërkombëtarë dhe për integrimin e praktikave pedagogjike të sistemit arsimor francez.
Nga pikëpamja financiare, kjo alternativë kërkon investime më të mëdha fillestare dhe një nivel më të lartë të kostove operative në krahasim me alternativën e integrimit të programit në një gjimnaz ekzistues. Megjithatë, analiza tregon se këto kosto lidhen drejtpërdrejt me standardin e lartë të arsimit që synon të ofrojë institucioni dhe me komponentët ndërkombëtarë të programit.
Gjithashtu, krijimi i një institucioni të ri mundëson zhvillimin e një modeli pilot për arsimin shkencor dhe inovativ në Shqipëri, i cili mund të shërbejë si referencë për zhvillimin e politikave të ardhshme në sistemin arsimor.
Nga analiza e kryer rezulton se alternativa e krijimit të një institucioni të ri publik me model ndërkombëtar paraqet potencialin më të madh për realizimin e objektivave të projektit dhe për zhvillimin e një modeli të qëndrueshëm të arsimit të mesëm me standarde ndërkombëtare në Shqipëri. Megjithëse kjo alternativë kërkon një nivel më të lartë investimi fillestar dhe kostosh operative, përfitimet afatgjata në aspektin e cilësisë së arsimit, bashkëpunimit ndërkombëtar dhe zhvillimit të kapaciteteve shkencore e bëjnë atë alternativën më të përshtatshme për realizimin e objektivave të projektligjit.
Opsioni 3: – Opsioni jorregullator konsiston në mosndryshimin e ligjit nr. 69/2012 “Për sistemin arsimor parauniversitar në Republikën e Shqipërisë”, i ndryshuar dhe në mosndërmarrjen e një nisme të re ligjore për krijimin e një kuadri të posaçëm rregullator për Liceun Francez të Korçës. Ky opsion mbështetet në përdorimin e instrumenteve ekzistuese administrative dhe institucionale për të mundësuar, brenda kufijve të kuadrit aktual ligjor, ngritjen dhe funksionimin e një institucioni arsimor me orientim ndërkombëtar, përmes marrëveshjeve ndërinstitucionale, akteve nënligjore dhe bashkëpunimeve të veçanta. Megjithatë, ky opsion nuk parashikon ndryshime strukturore në ligjin bazë dhe nuk krijon një regjim të posaçëm për organizimin, administrimin dhe financimin e një institucioni të tillë. Opsioni 3 (mosndryshimi i ligjit nr. 69/2012 dhe përdorimi i instrumenteve administrative ekzistuese) ka disa avantazhe kryesore, kryesisht të lidhura me shpejtësinë dhe thjeshtësinë e zbatimit. Ai nuk kërkon ndërhyrje në legjislacion, duke shmangur procedurat e gjata të hartimit dhe miratimit të një ligji të ri, si dhe ul kostot institucionale dhe kohën e nevojshme për nisjen e iniciativës. Për më tepër, ky opsion lejon përdorimin e strukturave dhe mekanizmave ekzistues të sistemit arsimor, duke ofruar një zgjidhje më fleksibile në afatin e shkurtër për fillimin e bashkëpunimeve dhe organizimeve administrative.
Megjithatë, disavantazhet e tij janë të konsiderueshme, pasi kuadri ligjor ekzistues nuk e mbështet plotësisht krijimin dhe funksionimin e një institucioni me karakter të veçantë si Liceu Francez i Korçës. Kjo krijon kufizime në aspektin e statusit institucional, financimit, organizimit dhe veçanërisht në realizimin e diplomës së dyfishtë, duke sjellë pasiguri juridike dhe mungesë qëndrueshmërie afatgjatë. Si rrjedhojë, zgjidhjet administrative do të kishin karakter të fragmentuar dhe nuk do të garantonin arritjen e plotë të objektivave strategjikë të ndërkombëtarizimit dhe modernizimit të arsimit parauniversitar.
Nga analiza rezulton se alternativa e tretë (Opsioni 2) ofron potencialin më të madh për arritjen e objektivave strategjike të projektit.
Analiza financiare parashikon një rritje progresive të kostove gjatë pesë viteve të para të funksionimit të institucionit.


	ANALIZA E NDIKIMEVE
Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.

[bookmark: _Hlk202276599]Opsioni 2 i preferuar paraqet një sërë ndikimesh, të cilat analizohen si më poshtë:
Ndikimet ekonomike dhe financiare
Krijimi i Liceut Franko–Shqiptar në Korçë përfaqëson një ndërhyrje me intensitet të lartë financiar në fazën e ngritjes dhe një kosto të qëndrueshme operative në vijim. Investimi fillestar vlerësohet në rreth 170–230 milion lekë dhe lidhet me pajisjet laboratorike, infrastruktura digjitale, mobilimi dhe hapësirat e inovacionit. Kostot operative rriten gradualisht me zgjerimin e kapacitetit nga 120 në 360 nxënës dhe arrijnë deri në rreth 320 milion lekë në vitin e pestë, duke sjellë një kosto totale për pesë vite rreth 1.130 milion lekë (1,13 miliardë lekë) dhe një kosto neto për buxhetin e shtetit rreth 1.070 milion lekë (1,07 miliardë lekë).
Nga pikëpamja ekonomike, ndikimi është kryesisht indirekt dhe i lidhur me zhvillimin lokal. Projekti pritet të gjenerojë punësim të drejtpërdrejtë në sektorin arsimor dhe administrativ, si dhe punësim të tërthortë përmes kontraktimit të shërbimeve, furnizimeve dhe investimeve në infrastrukturë. Në nivel rajonal, institucioni pritet të rrisë atraktivitetin e Korçës si qendër arsimore dhe të kontribuojë në ekonominë lokale përmes aktivitetit arsimor dhe kulturor. Në të njëjtën kohë, nuk krijohen barriera për biznesin dhe nuk pritet ndikim në konkurrencën e tregut.

Ndikimet sociale
Ndikimet sociale janë ndër më të rëndësishmet dhe prekin disa grupe kryesore: nxënësit, prindërit, komunitetin lokal dhe sistemin arsimor në tërësi.
Për nxënësit, projekti rrit ndjeshëm aksesin në një arsim të mesëm me standarde ndërkombëtare dhe me diplomë të dyfishtë, duke përmirësuar perspektivat për studime në universitete europiane dhe ndërkombëtare. Kjo pritet të ndikojë pozitivisht në rritjen e kapitalit njerëzor dhe në uljen e emigracionit për arsye arsimore.
Për prindërit, ofrohet një alternativë publike cilësore, duke shmangur kostot e larta të shkollimit privat ose nevojën për largim jashtë vendit. Në nivel komunitar, institucioni pritet të rrisë prestigjin arsimor të Korçës, të krijojë një qendër të re të zhvillimit arsimor dhe të nxisë aktivitete kulturore, shkencore dhe ndërkulturore që përfshijnë edhe komunitetin lokal.
Në të njëjtën kohë, identifikohet një rrezik i mundshëm social i lidhur me perceptimin e institucionit si elitist, për shkak të standardeve të larta të pranimit. Kjo kërkon masa për garantimin e aksesit të drejtë dhe gjithëpërfshirës për nxënësit e kualifikuar nga të gjitha shtresat sociale.

Ndikimet institucionale dhe administrative
Në nivel institucional, projekti sjell një ndryshim të rëndësishëm në modelin e organizimit të arsimit parauniversitar, duke kaluar drejt një modeli më autonom, vetërregullues dhe të orientuar nga standardet ndërkombëtare.
Ndryshimet kryesore përfshijnë ristrukturimin e funksioneve administrative në planifikim, menaxhim akademik, monitorim dhe raportim, si dhe forcimin e mekanizmave të llogaridhënies dhe transparencës. Gjithashtu, rriten kapacitetet administrative për menaxhimin e një institucioni dygjuhësh dhe me profil ndërkombëtar, si dhe përmirësohet koordinimi ndërinstitucional me partnerët e huaj në zbatimin e kurrikulës.
Projekti krijon gjithashtu bazën për certifikim ndërkombëtar të sistemeve të menaxhimit të cilësisë (p.sh. ISO 9001), duke e pozicionuar institucionin si model pilot për praktika të reja në sistemin arsimor shqiptar. Ministria e Arsimit ruan rol monitorues përmes raportimit vjetor, vlerësimit të performancës dhe analizës së ndikimeve, me një vlerësim të plotë të modelit pas pesë viteve funksionimi.

Ndikimet mjedisore
Ndikimet mjedisore janë të kufizuara dhe lidhen kryesisht me fazën e ndërtimit të infrastrukturës së re për funksionimin e institucionit. Këto ndikime janë të përkohshme dhe të lidhura me përdorimin e burimeve dhe ndërtimet fizike, pa identifikuar efekte të konsiderueshme afatgjata në mjedis.

Grupi i përgjithshëm i të prekurve
Grupet kryesore të prekura përfshijnë:
· nxënësit, si përfituesit kryesorë të shërbimit arsimor; 
· prindërit, si përdorues indirektë dhe përfitues të aksesit në arsim cilësor publik; 
· mësuesit dhe stafi administrativ, përmes krijimit të vendeve të punës dhe rritjes së kërkesave profesionale; 
· komuniteti lokal i Korçës, përmes ndikimit ekonomik, social dhe kulturor; 
· shteti dhe institucionet arsimore, përmes rritjes së kapaciteteve dhe modelit të ri institucional; 
[bookmark: _Hlk202276606]Ndikimet sociale: Ndikimet sociale të këtij ligji lidhen me përmirësimin e rezultateve të nxënësve dhe zgjerimin e mundësive për studentët e ardhshëm të kontribuojnë drejtpërdrejt në krijimin e kushteve më të mira për zhvillimin ekonomik të vendit, me ndikime pozitive në aspektin socio-ekonomik. Institucioni pritet të kontribuojë gjithashtu në zhvillimin ekonomik dhe social të rajonit ku do të vendoset, duke krijuar vende pune dhe duke rritur atraktivitetin akademik të zonës.
Nëprmjet rritjes së mundësive arsimore për nxënësit, prindërit do të kenë mundësi të regjistrojnë fëmijët në një shkollë publike me standarde ndërkombëtare dhe me diplomë të dyfishtë, pa qenë e nevojshme të largohen nga vendi ose të paguajnë për shkolla të shtrenjta private.
Prania e një institucioni arsimor me profil ndërkombëtar rrit prestigjin arsimor të qytetit të Korçës dhe e kthen atë në një qendër rajonale për arsimin e mesëm cilësor. Bashkëpunimi franko-shqiptar parashikohet të sjellë aktivitete kulturore, shkencore dhe edukative që përfshijnë jo vetëm nxënësit, por edhe prindërit dhe komunitetin lokal.
Ndikimet mjedisore: Opsioni i preferuar krijon impakt lidhur me ndikimet mjedisore, pasi do të ndërtohet infrastruktura për ngritjen dhe funksionimin e Liceut.


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.

Opsioni i preferuar është Opsioni 2. Hartimi i një ligji të posaçëm konsiston në krijimin e një institucioni të ri publik, Liceut Francez të Korçës për Shkencat dhe Inovacionin, i cili do të funksionojë si një shkollë e specializuar me profil shkencor dhe me model pedagogjik dygjuhësh.
Kjo alternativë mundëson ndërtimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ.
Një institucion i ri lejon krijimin e një modeli të integruar arsimor që përfshin laboratorë të avancuar shkencorë, hapësira inovacioni dhe një strukturë pedagogjike të orientuar drejt fushave STEM. Gjithashtu, kjo alternativë krijon kushte më të favorshme për bashkëpunim institucional me partnerët ndërkombëtarë dhe për integrimin e praktikave pedagogjike të sistemit arsimor francez.
Nga pikëpamja financiare, kjo alternativë kërkon investime më të mëdha fillestare dhe një nivel më të lartë të kostove operative në krahasim me alternativën e integrimit të programit në një gjimnaz ekzistues. Megjithatë, analiza tregon se këto kosto lidhen drejtpërdrejt me standardin e lartë të arsimit që synon të ofrojë institucioni dhe me komponentët ndërkombëtarë të programit.
Gjithashtu, krijimi i një institucioni të ri mundëson zhvillimin e një modeli pilot për arsimin shkencor dhe inovativ në Shqipëri, i cili mund të shërbejë si referencë për zhvillimin e politikave të ardhshme në sistemin arsimor.
Nga analiza e kryer rezulton se alternativa e krijimit të një institucioni të ri publik me model ndërkombëtar paraqet potencialin më të madh për realizimin e objektivave të projektit dhe për zhvillimin e një modeli të qëndrueshëm të arsimit të mesëm me standarde ndërkombëtare në Shqipëri. Megjithëse kjo alternativë kërkon një nivel më të lartë investimi fillestar dhe kostosh operative, përfitimet afatgjata në aspektin e cilësisë së arsimit, bashkëpunimit ndërkombëtar dhe zhvillimit të kapaciteteve shkencore e bëjnë atë alternativën më të përshtatshme për realizimin e objektivave të projektligjit.

Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):

	Financimi
	Viti 1_ 2026
	Viti 2_ 2027
	Viti 3_2028

	Total
	100.794.300
	155.885.200
	245.523.100

	Buxheti i shtetit 
	100.794.300
	155.885.200
	245.523.100

	Të pambuluara
	0
	0
	0




	

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)

[bookmark: _Hlk204796963]Në zbatim të ligjit nr. 146/2014 “Për njoftimin dhe konsultimin publik”, i cili përcakton  rregullat dhe procedurat e njoftimit e të konsultimit publik që zhvillohen nga organet publike në proceset politikëbërëse dhe vendimmarrëse, projektligji “Për ngritjen dhe funksionimin e institucionit publik të arsimit të mesëm të lartë, “Liceu Francez i Korçës” është publikuar për konsultim publik në regjistrin elektronik të njoftimeve dhe konsultimeve publike (RENJK), si dhe në faqen zyrtare të Ministrisë së Arsimit më datë 10.03.2026. 
Në faqen e Regjistrit Elektronik për Njoftimet dhe Konsultimet Publike (RENJK) publikimi i projektligjit “Për ngritjen dhe funksionimin e institucionit publik të arsimit të mesëm të lartë, “Liceu Francez i Korçës”” është i aksesueshëm në linkun e mëposhtëm: 
https://ëëë konsultimipublik.gov.al/Konsultime/Qytetar
Afati i mbylljes së publikimit për konsultimin publik ishte deri më datë 10.04.2026, ku u paraqitën disa komente të cilat u trajtuan nga grupi i punës dhe strukturat përgjegjëse në Ministrinë e Arsimit, të cilat i renditim si më poshtë:

1. Projektligji në shqyrtim synon të krijojë kuadrin ligjor për themelimin dhe funksionimin e Liceut Francez të Korçës si institucion publik i arsimit të mesëm të lartë në Republikën e Shqipërisë. Nisma përfaqëson një zhvillim të rëndësishëm në drejtim të bashkëpunimit arsimor ndërkombëtar dhe rikthimit të traditës historike frankofone në qytetin e Korçës. Megjithatë, analiza e dispozitave të projektligjit evidenton një sërë problematikash të natyrës juridike, institucionale dhe të politikave publike. Ky dokument synon të ofrojë një vlerësim kritik të projektligjit, duke u fokusuar në qartësinë normative, strukturën e qeverisjes, garantimin e autonomisë, barazinë në akses dhe implikimet sistemike për arsimin publik në Shqipëri.

Lidhur me këtë koment sqarohet se: Kjo është pjesa hyrëse e komenteve dhe nuk paraqitet një koment konkret për tu trajtuar në kuadër të konsultimit publik.

2.   Projektligji e përcakton Liceun si person juridik publik me autonomi administrative dhe financiare. Megjithatë, analiza e dispozitave përkatëse tregon se autonomia e parashikuar është kryesisht formale. Organi kryesor vendimmarrës, Këshilli administrativ, kryesohet nga ministri përgjegjës për arsimin ose përfaqësuesi i tij dhe përbëhet kryesisht nga përfaqësues të autoriteteve shtetërore shqiptare dhe franceze. Kjo strukturë kufizon ndjeshëm pavarësinë institucionale dhe krijon një varësi të drejtpërdrejtë nga pushteti ekzekutiv. Mungesa e përfaqësimit të aktorëve të pavarur, si ekspertë të arsimit, përfaqësues të komunitetit apo akademikë, dobëson më tej balancën e brendshme të qeverisjes. Për rrjedhojë, autonomia e deklaruar nuk mbështetet nga mekanizma efektivë institucionalë.

Lidhur me këtë koment sqarohet se: Për pjesën e pavarësisë institucionale që përmendet, nuk mund të përdorim termin pavarësi sepse jemi në kushtet e institucionit të arsimit të mesëm publik që patjetër është nën varësinë e Ministrisë së Arsimit dhe të institucioneve të saj të varësisë. Përdoret vetëm termi autonomi në nenin 4 të projektligjit ku citohet se ”Liceu është  person juridik publik, i cili gëzon autonomi administrative dhe financiare në përputhje me këtë ligj dhe legjislacionin në fuqi”. Përsa i përket mungesës së përfaqësimit të aktorëve të pavarur, përfaqësues akademikë nuk mund të kemi, sepse jemi në kushtet e institucionit arsimor parauniversitar. Në nenin 5 të projektligjit në shkronjat “c” dhe “ç” përcaktohet se në Këshillin Administrativ do të ketë një ekspert financiar dhe një ekspert në fushën e arsimit parauniversitar të caktuar nga ministria përgjegjëse për arsimin në Republikën e Shqipërisë. Eksperti mund të jetë si nga komuniteti edhe nga bota akademike, por jo domosdoshmërisht pasi kryesisht do të jenë ekspertë në fushën e arsimit parauniversitar. Autonomia mbështetet nga mekanizma efektivë pasi është siguruar përfaqësimi në Këshillin administrativ. Në organet vendimmarrëse duhet të ketë kryesisht përfaqësi nga strukturat që financojnë institucionin, pra nuk mund të marrim nga komuniteti apo diku tjetër, nëse nuk janë financues të institucionit, ndërsa në organet konsultative mund të ketë përfaqësi të tjera.

3. Projektligji parashikon një rol të rëndësishëm për autoritetet franceze në drejtimin dhe funksionimin e institucionit, përfshirë propozimin e drejtorit dhe mbikëqyrjen e një pjese të kurrikulës. Ndërkohë që bashkëpunimi ndërkombëtar është një element pozitiv, mënyra e institucionalizimit të këtij bashkëpunimi ngre shqetësime për balancën ndërmjet palëve dhe për respektimin e sovranitetit të politikave arsimore kombëtare. Mungesa e një përcaktimi të qartë të kufijve të ndërhyrjes së autoriteteve të huaja dhe e hierarkisë së normave ligjore mund të krijojë paqartësi dhe konflikte kompetencash në zbatim. 

Përgjigje lidhur me komentin: Në projektligj ka një përfaqësim të balancuar të të dy shteteve, pra midis përfaqësuesve të palës shqiptare dhe asaj franceze. 
Në kuadër të nënshkrimit të marrëveshjes ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës “Për kontributin në zbatimin e projekteve prioritare në Shqipëri”, të ratifikuar me ligjin nr. 64/2024, ku ndër fushat prioritare të bashkëpunimit parashikohet bashkëpunimi ndërmjet palëve për nxitjen për hapjen dhe funksionimin e institucioneve arsimore parauniversitare franceze në Republikën e Shqipërisë, në nenin 2 të tij përcaktohet se:
“Nxitja për hapjen dhe funksionimin e institucioneve arsimore parauniversitar franceze në Republikën e Shqipërisë, institucioneve franceze të arsimit të lartë ose të degëve të tyre, modalitetet e organizimit dhe veprimtarisë e të cilave do të përcaktohen në aktet përkatëse të hapjes, ku sipas rastit do të ndiqen procedurat e brendshme të ratifikimit, bazuar në legjislacionin në fuqi, duke përfshirë hapjen e programeve të përbashkëta të studimit në institucionet përkatëse të arsimit të lartë të të dyja vendeve.”
Për sa më sipër, në zbatim të marrëveshjes ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës, jepet mundësia që këto dy shtete të krijojnë bashkëpunime për hapjen e institucioneve parauniversitare, pra kemi një ligj kuadër që jep mundësinë e realizimit të këtyre bashkëpunimeve. Për sa kohë në projektligj, i cili parashikon ngritjen dhe funksionimin e një institucioni arsimor publik të ndryshëm nga institucionet arsimore parauniversitare që rregullohen në bazë të ligjit nr. 69/2012, i ndryshuar dhe akteve nënligjore të nxjerrë në bazë dhe për zbatim të tij, siç do të ketë përfaqësi nga të dy shtetet, ashtu si dhe do ketë edhe kompetenca të përbashkëta. Nuk ka anim të balancës nga pala franceze pasi në projektligj është përcaktuar përfaqësia nga të dyja palët psh, drejtori do të jetë francez dhe nëndrejtori shqiptar. Këshilli Administrativ ka më shumë përfaqësi shqiptare. Detyrat dhe funksionet janë të qarta për të dyja palët. E njëjta gjë vlen edhe për Këshillin e institucionit. Për sa kohë do të ketë edhe kurrikul të huaj, mbikëqyrja do të bëhet nga pala franceze për kurrikulën e huaj dhe nga pala shqiptare për kurrikulën shqiptare.  
Projektligji garanton respektimin e sovranitetit të politikave arsimore kombëtare dhe përfaqësia e autoriteteve të huaja nuk e cenon hierarkinë e normave ligjore dhe as krijon paqartësi dhe konflikte kompetencash në zbatim, pasi siç u shpjegua më lart, mbikëqyrja do të bëhet nga pala franceze për kurrikulën e huaj dhe nga pala shqiptare për kurrikulën shqiptare, pa u cenuar legjislacioni shqiptar.

4. Projektligji nuk ofron një ndarje të qartë dhe të strukturuar të kompetencave ndërmjet organeve drejtuese. Këshilli administrativ ushtron kompetenca të gjera që përfshijnë edhe orientime pedagogjike, ndërsa drejtori ka funksione ekzekutive dhe koordinuese në fushën arsimore. Këshilli i institucionit mbetet në rol këshillimor.
Ky konfigurim krijon rrezik për mbivendosje funksionesh dhe mungesë qartësie në vendimmarrje, duke e bërë sistemin e drejtimit potencialisht joefektiv dhe të ndjeshëm ndaj konflikteve të brendshme.
Përgjigje lidhur me komentin e 4: Në projektligj janë përcaktuar qartësisht rolet dhe detyrat e të gjitha strukturave. Ky koment nuk i referohet një neni konkret.  

5. Projektligji parashikon financim të përzier, duke përfshirë fonde publike dhe të ardhura nga tarifat e shkollimit. Megjithatë, nuk parashikohen mekanizma të detyrueshëm që garantojnë akses të barabartë për nxënësit nga shtresa të ndryshme socio-ekonomike.
Mungesa e dispozitave për bursa, kuota sociale apo forma të tjera mbështetjeje financiare krijon rrezikun që institucioni të funksionojë si një shkollë elitare brenda sistemit publik, duke cenuar parimin e barazisë në arsim.

Përgjigja lidhur me komentin 5: Referuar këtij komenti në projektligj u bënë disa ndryshime, konkretisht si më poshtë:
-	në nenin 15, pika 3, shkronja “b”, ndryshohet si vijon "të ardhurat nga tarifat e shkollimit për nxënësit e huaj, shërbimet e ofruara, donacionet, trashëgimitë dhe sponsorizimet, në përputhje me legjislacionin në fuqi";
-	në nenin 17 shtohet pika 2 me këtë përmbajtje “Për rregulla që nuk përcaktohen me këtë ligj, institucioni zbaton legjislacionin për arsimin parauniversitar”. Në këtë mënyrë përkujdesja për kategori të veçanta të nxënësve, zhvillimi i mekanizmave të detyrueshëm që garantojnë akses të barabartë për nxënësit nga shtresa të ndryshme socio-ekonomike do të realizohet siç kryhet edhe sot në institucionet arsimore parauniversitare publike, në zbatim të ligjit nr. 69/2012 “Për sistemin arsimor parauniversitar në Republikën e Shqipërisë”, i ndryshuar dhe në aktet nënligjore të dalë në bazë dhe për zbatim të tij.

6. Një pjesë e konsiderueshme e elementeve thelbësore të funksionimit të institucionit lihet për t’u rregulluar në akte nënligjore ose rregullore të brendshme. Këto përfshijnë procedurat e përzgjedhjes së përfaqësuesve, kriteret e pranimit dhe organizimin e brendshëm. Ky delegim i gjerë dobëson sigurinë juridike dhe transparencën, pasi vendimmarrja reale zhvendoset nga niveli ligjor në atë administrativ, duke kufizuar kontrollin publik dhe parlamentar.

Përgjigje për komentin 6: Në pikën 2 të nenit 13 përcaktohen qartë procedurat e punësimit për shtetasit shqiptarë sipas legjislacionit në fuqi në RSH, ndërsa për shtetasit e huaj në përputhje me legjislacionin shqiptar për punësimin e shtetasve të huaj, si dhe kriteret e pranimit të nxënësve. Kompetencat e organeve drejtuese vendimmarrëse apo këshillimore dhe te autoriteteve drejtuese përcaktohen drejtpërdrejt në projektligj, ndërsa përcaktimet më të hollësishme përcaktohen në rregulloren e brendshme të institucionit, ndërsa kriteret e pranimit për nxënësit janë përcaktuar në nenin 12 të projektligjit. Detajimet do të jepen në rregulloren e institucionit.
7. Projektligji synon integrimin e kurrikulave shqiptare dhe franceze dhe pajisjen e nxënësve me dy diploma. Megjithatë, mungojnë detaje mbi mekanizmat e harmonizimit të standardeve dhe të njohjes reciproke të rezultateve. Paqartësia në këtë aspekt mund të ndikojë në cilësinë dhe besueshmërinë e sistemit të vlerësimit, veçanërisht në raport me Maturën Shtetërore shqiptare.

Përgjigje për pyetjen 7: Dispozitat e parashikuar në nenin 10 të projektligjit adresojnë në mënyrë të qartë këtë çështje.
Konkretisht, kurrikula parashikohet të zbatohet mbi bazën e një bashkërendimi koherent të dy sistemeve arsimore, duke ruajtur integritetin dhe standardet përkatëse të secilit shtet. Lëndët që zhvillohen në gjuhën shqipe do të jenë plotësisht në përputhje me kurrikulën kombëtare shqiptare të arsimit të mesëm të lartë, ndërsa lëndët që zhvillohen në gjuhën frënge bazohen në kurrikulën e miratuar nga autoritetet përkatëse franceze.
Në këtë kuadër, nxënësit pajisen me dy diploma – Maturën Shtetërore Shqiptare dhe Baccalauréat Francez – në përputhje me rregullat dhe udhëzimet e institucioneve përgjegjëse të secilit shtet, duke garantuar njohjen reciproke të rezultateve sipas standardeve përkatëse.
Sa i takon mekanizmave të harmonizimit dhe vlerësimit, projektligji përcakton se këto do të detajohen përmes protokolleve të bashkëpunimit ndërmjet autoriteteve arsimore shqiptare dhe franceze. Këto protokolle do të sigurojnë qartësi procedurale dhe standardizim të proceseve, duke garantuar cilësinë dhe besueshmërinë e sistemit të vlerësimit, përfshirë edhe raportin me Maturën Shtetërore.

8. Projektligji parashikon një regjim të veçantë për personelin mësimor të huaj, duke përfshirë lehtësime administrative, fiskale dhe doganore. Megjithëse këto masa mund të justifikohen me synimin për të tërhequr ekspertizë ndërkombëtare dhe për të rritur cilësinë e mësimdhënies, mënyra se si janë konceptuar ato ngre shqetësime serioze në raport me parimin e barazisë dhe konkurrencës së ndershme në tregun e punës.
Në veçanti, projektligji nuk ofron një arsyetim të mjaftueshëm pse këto lehtësime duhet të lidhen ekskluzivisht me statusin e të qenit “i huaj”, dhe jo me nivelin e kualifikimit, përvojës apo meritës profesionale. Një qasje e tillë krijon një diferencim artificial ndërmjet personelit vendas dhe atij të huaj, duke privilegjuar këtë të fundit në mënyrë të përgjithshme dhe pa kritere të qarta meritokratike.
Kjo mund të prodhojë pasoja të padëshiruara në disa drejtime. Së pari, rrezikon të dekurajojë profesionistët shqiptarë, përfshirë ata të kualifikuar brenda dhe jashtë vendit, të cilët mund të kenë arritje të barabarta apo edhe më të larta, por që nuk përfitojnë nga i njëjti regjim favorizues. Së dyti, bie në kundërshtim me politikat e deklaruara për nxitjen e “brain gain”, pasi krijon një mjedis ku kapitali njerëzor vendas nuk trajtohet në mënyrë konkurruese dhe të barabartë.
Në këtë kuptim, projektligji rrezikon të institucionalizojë një formë preferenciale trajtimi mbi bazë të origjinës, në vend që të ndërtojë një sistem të bazuar në meritë dhe kompetencë. Një qasje më e balancuar do të kërkonte që çdo lehtësim apo stimul të lidhej me kritere objektive profesionale dhe nevoja konkrete institucionale, dhe jo me shtetësinë e individit.

Përgjigje për pyetjen 8: Me këtë projektligj nuk i garantohet mbrojtje e veçantë të huajve. Në pikën 4 të nenit 14 përcaktohet se të ardhurat e personelit arsimor të huaj tatohen në bazë të dispozitave në fuqi për marrëveshjet ndërkombëtare për shmangien e tatimit të dyfishtë dhe legjislacionin përkatës tatimor dhe përfitojnë nga përjashtimi i  detyrimeve  doganore.  Kjo është arsyeja pse te regjimi doganor është trajtuar vetëm statusi për shtetasit e huaj, pasi vendasit nuk lidhen me aspektin doganor. Ekzistojnë marrëveshje ndërkombëtare të cilat funksionojnë vetëm për shtetasit e huaj. Pra, këtu i jemi referuar legjislacionit në fuqi.

 9. Projektligji ngre shqetësime serioze në lidhje me respektimin e parimit të barazisë në arsimin publik. Krijimi i një institucioni me status të veçantë ligjor, strukturë të diferencuar dhe mbështetje të konsiderueshme financiare e ndërkombëtare rrezikon të krijojë një trajtim të pabarabartë krahasuar me gjimnazet e tjera publike.
Në vend që të fokusohet në përmirësimin sistemik të cilësisë së arsimit, përfshirë forcimin e standardeve të Maturës Shtetërore dhe rritjen e cilësisë në të gjitha institucionet, projektligji orienton burime drejt një modeli të veçuar. Kjo qasje mund të çojë në krijimin e institucioneve elitare brenda sistemit publik dhe në thellimin e diferencave ndërmjet shkollave.
Në këtë kontekst, lind një pyetje thelbësore e politikëbërjes: pse ndërhyhet përmes një ligji të posaçëm për një institucion të vetëm, në vend që të investohet në mënyrë të drejtpërdrejtë në rritjen e cilësisë dhe besueshmërisë së diplomës së Maturës Shtetërore shqiptare dhe në forcimin e të gjithë rrjetit të arsimit të mesëm publik?

Përgjigje për pyetjen 9: Me këtë projektligj është kërkuar të krijohet një institucion elitar i fokusuar në shkencë dhe inovacion në kuadër të ndërkombëtarizimit, duke sjellë ekspertizën më të mirë ndërkombëtare. 
Sa i takon fjalës gjimnaz, në nenin 1 të projektligjit përcaktohet se institucioni është i orientuar në shkencë dhe inovacion dhe jo gjimnaz.

10. Projektligji përfaqëson një akt të posaçëm për një institucion të vetëm, duke krijuar precedent për fragmentimin e kuadrit ligjor në arsimin parauniversitar. Kjo mund të çojë në mungesë koherence në politikat arsimore dhe në trajtime të diferencuara ndërmjet institucioneve të ngjashme.
Një qasje më e qëndrueshme do të ishte integrimi i modeleve të arsimit ndërkombëtar brenda një kuadri të përgjithshëm ligjor për sistemin arsimor.
Përgjigje për pyetjen 10. Ndryshimi i kuadrit rregullator ekzistues nuk do të sillte mundësinë e krijimit të Liceut Francez të Korçës. Mënyra e saj e re konceptuale e organizimit dhe funksionimit të Liceut Francez të Korçës duhet të jetë e rregulluar me një ligj të posaçëm, me qëllim krijimin e një modeli modern dhe inovativ të arsimit parauniversitar në Shqipëri, një institucion që promovon metoda bashkëkohore të mësimdhënies dhe përdorimin e teknologjisë, që përcjell një mënyrë të re organizimi, administrimi dhe financimi. 
Miratimi i një ligji të veçantë është i nevojshëm pasi Ligji nr. 69/2012 “Për sistemin arsimor parauniversitar në Republikën e Shqipërisë”, i ndryshuar rregullon organizimin e përgjithshëm të institucioneve të arsimit parauniversitar dhe nuk parashikon modele të veçanta institucioneve me administrim të përbashkët ndërkombëtar dhe kurrikulë të dyfishtë. Liceu Franko-Shqiptar parashikon një strukturë të veçantë drejtimi me përfshirjen e autoriteteve franceze, zhvillimin e mësimit në disa gjuhë dhe zbatimin e një kurrikule të integruar që çon në dy diploma shtetërore. Këto elemente kërkojnë rregullime specifike për organizimin, financimin, rekrutimin e personelit të huaj dhe njohjen e dokumenteve shkollore, të cilat nuk parashikohen nga kuadri aktual ligjor. Për këtë arsye është e nevojshme një ligj i posaçëm që të përcaktojë statusin dhe funksionimin e këtij institucioni.

11. Projektligji për Liceun Francez të Korçës paraqet një iniciativë me potencial për të kontribuar në ndërkombëtarizimin e arsimit shqiptar. Megjithatë, në formën aktuale, ai karakterizohet nga dobësi të rëndësishme në aspektin e qeverisjes institucionale, qartësisë juridike dhe respektimit të parimeve të barazisë dhe autonomisë.
Ekziston rreziku që ky projektligj të krijojë një institucion me autonomi të kufizuar, ndikim të lartë politik dhe ndërkombëtar, si dhe akses të pabarabartë për nxënësit. Përmirësimi i tij kërkon një rishikim të thelluar të dispozitave që lidhen me strukturën e drejtimit, ndarjen e kompetencave, garantimin e barazisë sociale dhe kufizimin e delegimit në akte nënligjore.
Një reformë e qëndrueshme në arsim do të kërkonte një qasje më gjithëpërfshirëse, të orientuar drejt forcimit të cilësisë në të gjithë sistemin publik, në vend të krijimit të institucioneve të veçuara me status të privilegjuar.

Përgjigje për pyetjen 11: Projektligji synon të krijojë një formë të institucioneve arsimore parauniversitare që nuk është e parashikuar në ligjin nr. 69/2012 “Për sistemin arsimor parauniversitar në Republikën e Shqipërisë”, i ndryshuar, me qëllim ofrimin e një shërbimi arsimor sa më cilësor sipas modeleve më të mira të hartuara në bashkëpunim me ekspertë francezë. 
Propozimi për këtë projektligj vjen edhe në zbatim të detyrimeve që rrjedhin nga ligji kuadër nr. 64/2024 “Për ratifikimin e Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri” ku përcaktohet angazhimi për identifikimin dhe zbatimin e projekteve prioritare strategjike në sektorë të ndryshëm përfshirë turizmin, menaxhimin e ujit, mjedisin, inovacionin, digjitalizimin, energjinë, reformën në administratën publike, transportin, arsimin, shëndetësinë dhe bujqësinë, që ka në si qëllim e transferimin e teknologjisë dhe zhvillimin profesional të fuqisë punëtore, që do të kontribuojë në përgatitjen e Shqipërisë për anëtarësimin në BE. Palët për arritjen e këtij qëllimi do të ndajnë informacionin përkatës për këto projekte dhe do të identifikojnë financimin për të mbështetur zbatimin e tyre.
Konkretisht në nenin 2 të këtij ligji përcaktohen mënyrat prioritare të bashkëpunimit ndërmjet Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri siç janë nxitja e bashkëpunimit në fushën e arsimit parauniversitar, përfshirë arsimin dhe formimin profesional (VET/AFP), arsimin e lartë dhe kërkimin shkencor; nxitja për hapjen dhe funksionimin e institucioneve arsimore parauniversitar franceze në Republikën e Shqipërisë, institucioneve franceze të arsimit të lartë ose të degëve të tyre, modalitetet e organizimit dhe veprimtarisë e të cilave do të përcaktohen në aktet përkatëse të hapjes, ku sipas rastit do të ndiqen procedurat e brendshme të ratifikimit, bazuar në legjislacionin në fuqi, duke përfshirë hapjen e programeve të përbashkëta të studimit në institucionet përkatëse të arsimit të lartë të të dyja vendeve.

12. Analiza e raportit shoqërues të projektligjit (Relacioni) evidenton një disproporcion të theksuar ndërmjet kostos së parashikuar për Liceun Francez të Korçës dhe kostos së funksionimit të një gjimnazi publik standard në Shqipëri. Sipas të dhënave zyrtare, kostoja mesatare për nxënës në këtë institucion vlerësohet rreth 8,400–8,800 euro në vit, ndërkohë që në një gjimnaz publik shqiptar kjo kosto është rreth 1,800 euro në vit . Kjo nënkupton një diferencë prej rreth 4.5 deri në 5 herë më të lartë për nxënës.
Në terma agregatë, për një kapacitet prej 360 nxënësish, kostoja vjetore e Liceut arrin rreth 320 milion lekë, krahasuar me rreth 64,8 milion lekë për një gjimnaz publik me të njëjtën numër nxënësish. Për më tepër, gjatë pesë viteve të para të funksionimit, kostoja neto për buxhetin e shtetit parashikohet të jetë rreth 1.070 milion lekë (1,07 miliardë lekë), pa përfshirë plëtësisht investimin fillestar në infrastrukturë dhe pajisje.
Këto të dhëna ngrenë një çështje thelbësore të efikasitetit të përdorimit të burimeve publike dhe të prioriteteve në politikëbërjen arsimore. Ndërkohë që relacioni justifikon këtë nivel shpenzimesh me standardin më të lartë të arsimit dhe komponentët ndërkombëtarë të programit, mungon një analizë krahasuese mbi efektin alternativ të investimit të këtyre burimeve në sistemin ekzistues të arsimit publik.
Në veçanti, alternativa e dytë e analizuar në relacion – zhvillimi i një programi të avancuar brenda një gjimnazi ekzistues – refuzohet kryesisht për arsye të fleksibilitetit institucional dhe jo mbi bazën e një analize të thelluar të kostos dhe përfitimit afatgjatë. Kjo sugjeron një orientim politik drejt krijimit të një institucioni të ri elitist, në vend të përmirësimit të kapaciteteve ekzistuese. Në këtë kontekst, lind një problem thelbësor i drejtësisë shpërndarëse: a është e justifikuar që një pjesë e konsiderueshme e fondeve publike të përqendrohet në një institucion që i shërben një numri relativisht të kufizuar nxënësish, ndërkohë që shumica e gjimnazeve publike përballen me sfida strukturore në cilësinë e mësimdhënies, infrastrukturës dhe burimeve njerëzore?
Për më tepër, një diferencë kaq e theksuar në financim për nxënës rrezikon të institucionalizojë pabarazi brenda vetë sistemit publik, duke krijuar një model me dy nivele: një segment të privilegjuar me investim të lartë për nxënës dhe një segment më të gjerë me burime të kufizuara. Nga këndvështrimi i politikave publike, një qasje më efikase dhe më gjithëpërfshirëse do të ishte orientimi i investimeve drejt përmirësimit të cilësisë në të gjithë sistemin, përfshirë modernizimin e laboratorëve, trajnimin e mësuesve dhe forcimin e standardeve të Maturës Shtetërore. Në mungesë të një strategjie të tillë, krijimi i një institucioni me kosto shumëfish më të lartë për nxënës rrezikon të mos jetë zgjidhja optimale për përmirësimin e përgjithshëm të cilësisë së arsimit në Shqipëri.

Përgjigje për pyetjen 12: Vlerësohet se argumentet financiare të paraqitur nuk reflektojnë (ose nuk është kuptuar në mënyrë të plotë) natyra  e institucionit "Liceu Francez  i Korçës". Krahasimi i kostos për nxënës me një gjimnaz standard publik nuk është i përshtatshëm për këtë rast, pasi Liceu Francez i Korçës është konceptuar si institucion i specializuar me kurrikulë të dyfishtë, staf ndërkombëtar dhe standarde të avancuara, çka justifikon një nivel më të lartë financimi.
Gjithashtu, analiza fokusohet vetëm në kosto, pa marrë në konsideratë përfitimet afatgjata në zhvillimin e kapitalit njerëzor dhe ndërkombëtarizimin e sistemit arsimor. Ky institucion synon të shërbejë si model referencë për përmirësimin e cilësisë në arsimin publik. Sa i përket alternativave, zhvillimi i një programi brenda një gjimnazi ekzistues nuk garanton të njëjtin fleksibilitet dhe kapacitet për bashkëpunim ndërkombëtar. Në këtë kuadër, niveli i financimit konsiderohet i justifikuar dhe në përputhje me objektivat strategjikë të politikës arsimore.
Përsa i përket studimit të fizibilitetit, në relacion dhe në RIA-n e dokumentit, janë reflektuar si impakti financiar ashtu edhe studimi i fizibilitetit.

13. Projektligji dhe relacioni shoqërues theksojnë se një nga përfitimet kryesore të krijimit të Liceut Francez të Korçës është mundësia për pajisjen e nxënësve me një diplomë të dyfishtë, përfshirë Baccalauréat-in francez, e cila supozohet të njihet dhe të ketë vlefshmëri në sistemin arsimor francez dhe më gjerë.
Megjithatë, analiza e dokumentacionit shoqërues nuk evidenton ekzistencën e një instrumenti të qartë juridik dhe të detyrueshëm ndërmjet palës shqiptare dhe asaj franceze që garanton këtë njohje në mënyrë të plotë dhe të pakushtëzuar. Referencat në relacion lidhen kryesisht me bashkëpunimin politik dhe institucional, si dhe me marrëveshje kuadër për projekte prioritare, por nuk paraqitet një marrëveshje specifike, e ratifikuar, që rregullon në mënyrë të detajuar njohjen e diplomës dhe vlefshmërinë e saj në sistemin arsimor francez. Kjo krijon një nivel të konsiderueshëm pasigurie juridike për një nga elementët themelorë të projektit. Në mungesë të një marrëveshjeje të tillë të qartë dhe të detyrueshme, ekziston rreziku që njohja e diplomës të varet nga vendime administrative të mëvonshme ose nga interpretimi i autoriteteve përkatëse franceze, duke e bërë këtë përfitim potencialisht të pasigurt për nxënësit. Për më tepër, projektligji parashikon që modalitetet e harmonizimit dhe vlerësimit të kurrikulave të përcaktohen nëpërmjet protokolleve të bashkëpunimit ndërmjet autoriteteve arsimore të dy vendeve. Kjo qasje, që e zhvendos një element thelbësor si njohja e diplomës në akte të mëvonshme dhe potencialisht jo të ratifikuara, dobëson sigurinë juridike dhe transparencën e projektit. Nga perspektiva e politikëbërjes, një projekt që mbështetet në premtimin e një diplome ndërkombëtare duhet të garantojë paraprakisht, në nivel ligjor ose përmes një marrëveshjeje ndërkombëtare të ratifikuar, vlefshmërinë e plotë të kësaj diplome. Në të kundërt, ekziston rreziku që pritshmëritë e krijuara tek nxënësit dhe familjet të mos përmbushen plotësisht.
Në këtë kuadër, do të ishte e nevojshme që projektligji të shoqërohej me një marrëveshje të qartë dhe të detyrueshme ndërmjet Republikës së Shqipërisë dhe Republikës së Francës, e cila të përcaktojë në mënyrë të detajuar statusin juridik të diplomës, mekanizmat e njohjes dhe garancitë për vlefshmërinë e saj ndërkombëtare.

Përgjigje për pyetjen 13: Në pikën 3 të nenit 11 përcaktohet qartë se nxënësi që përfundon me sukses klasën e XII-të (dymbëdhjetë) dhe rezulton kalues në provimet e Maturës Shtetërore shqiptare dhe asaj franceze, pajiset me diplomën e Maturës Shtetërore shqiptare dhe me diplomën e Maturës Shtetërore franceze, të lëshuara nga institucionet përgjegjëse për organizimin dhe realizimin e provimeve të maturës shtetërore. Ky ligj i ka detyrimet brenda Republikës së Shqipërisë, ndaj nuk mund të bëhen më shumë rregullime. 
Marrëveshja ndërkombëtare G2G është një marrëveshje kuadër që nxit procesin e hapjes së këtij institucioni. Nuk shihet e nevojshme hartimi i një marrëveshjeje specifike, pasi secili vend e rregullon mënyrën se si e trajton diplomën e vet të lëshuar prej tij. Nxënësi që përfundon këtë shkollë do të pajiset edhe me diplomën e Maturës Shtetërore shqiptare, e cila i jep akses në IAL shqiptare.


Në  

	ZBATIMI DHE MONITORIMI
Si do të organizohen zbatimi dhe monitorimi?
Veprimtaria e Liceut Francez të Korçës do të organizohet në përputhje me ligjin për ngritjen dhe funksionimin e Liceut Francez, legjislacionin shqiptar në fuqi në fushën e arsimit dhe me marrëveshjet e bashkëpunimit arsimor ndërmjet Republikës së Shqipërisë dhe Republikës Franceze, siç janë “Marrëveshja ndërmjet Ministrisë së Arsimit dhe Sportit të Republikës së Shqipërisë dhe Ministrisë së Punëve të Jashtme dhe Zhvillimit Ndërkombëtar të Republikës së Francës, mbi bashkëpunimin në fushën e Arsimit Dygjuhësh” dhe “Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës Franceze mbi kontributin në zbatimin e projekteve prioritare në Shqipëri”, e ratifikuar me ligjin nr. 64/2024 “Për ratifikimin e Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri”.

[bookmark: _Hlk224226782]Në kuadër të autonomisë së institucionit, mbikëqyrja  e funksionimit të përgjithshëm të Liceut Francez të Korçës, do të kryhet nga Këshilli Administrativ si organi vendimmarrës i Liceut, i cili garanton autonominë e institucionit, zbatimin e parimeve të ligjshmërisë, përgjegjësisë, mbikëqyrjes, paanësisë, objektivitetit dhe transparencës dhe kryesohet nga Ministri përgjegjës për arsimin i Republikës së Shqipërisë ose përfaqësuesi i autorizuar prej tij. Liceu Francez i Korçës do të raportojë periodikisht pranë ministrisë përgjegjëse për arsimin mbi veprimtarinë e tij, duke përfshirë informacion mbi ecurinë e procesit mësimor, rezultatet e nxënësve dhe çështje të tjera që lidhen me cilësinë e shërbimit arsimor.

Institucionet përgjegjëse për monitorimin dhe inspektimin verifikojnë pajtueshmërinë e veprimtarisë së Liceut me kuadrin rregullator në fuqi, nëpërmjet kryerjes së proceseve të monitorimit dhe të inspektimit. 
Kurrikula e zbatuar për lëndët e zhvilluara në gjuhën frënge mbikëqyret nga ministria franceze përgjegjëse për arsimin, ndërsa për lëndët që zhvillohen në gjuhë shqipe dhe angleze mbikëqyret nga institucioni përgjegjës për Sigurimin e Cilësisë së Arsimit Parauniversitar.
Veprimtaria financiare e Liceut i nënshtrohet auditimit dhe kontrollit administrativ e financiar nga autoritetet kompetente, përfshirë institucionet përgjegjëse për arsimin dhe financat publike, sipas legjislacionit në fuqi.
Për realizimin e qëllimeve të tij, Liceu Francez i Korçës bashkëpunon dhe bashkërendon veprimtarinë me ministrinë përgjegjëse për arsimin, institucionet arsimore, autoritetet vendore dhe partnerët ndërkombëtarë në fushën e arsimit, me synim garantimin e cilësisë së arsimit dhe zbatimin e praktikave më të mira arsimore.





	PJESA 2: BAZA KRYESORE E ANALIZËS DHE E PROVAVE 


[bookmark: _Toc506919731]Historik
· [bookmark: _Toc506919732]Jepni kontekstin e politikës
Bashkëpunimi ndërmjet Republikës së Shqipërisë dhe Republikës Franceze në fushën e arsimit ka një traditë të gjatë historike, e cila daton që në fillim të shekullit XX. Një nga shembujt më të rëndësishëm të këtij bashkëpunimi ka qenë funksionimi i Liceut Francez në Korçë, i themeluar në vitin 1917 gjatë periudhës së administrimit francez në qytet. Ky institucion u krijua me qëllimin për të ofruar një arsimim modern sipas modelit francez dhe për të promovuar gjuhën dhe kulturën franceze në Shqipëri.
Liceu Francez i Korçës shpejt u shndërrua në një nga institucionet më prestigjioze arsimore në vend, duke kontribuar në formimin intelektual dhe qytetar të shumë brezave të rinjsh shqiptarë. Programet mësimore dhe metodat pedagogjike të përdorura në këtë institucion u mbështetën në modelin arsimor francez dhe ndikuan ndjeshëm në zhvillimin e arsimit modern në Shqipëri. Gjatë viteve të funksionimit të tij, liceu përgatiti shumë personalitete të shquara të jetës politike, kulturore dhe akademike shqiptare.
Në dekadat e fundit, marrëdhëniet ndërmjet Shqipërisë dhe Francës në fushën e arsimit janë zhvilluar më tej përmes marrëveshjeve të bashkëpunimit dypalësh, projekteve arsimore të përbashkëta, promovimit të gjuhës frënge dhe mbështetjes së programeve frankofone në institucionet arsimore shqiptare. Në këtë kuadër, rikthimi i një institucioni arsimor që mbart traditën e Liceut Francez në Korçë konsiderohet një hap i rëndësishëm për forcimin e bashkëpunimit arsimor ndërmjet dy vendeve dhe për promovimin e një modeli arsimor bashkëkohor të bazuar në standardet evropiane.
Në lidhje me përcaktimin e kuadrit rregullator në fuqi përmendet Kushtetuta e Republikës së Shqipërisë, ku në nenin 57 përcaktohet se: “1. Kushdo ka të drejtën për arsim”, Marrëveshja e Bashkëpunimit ndërmjet Këshillit të Ministrave të Republikës së Shqipërisë dhe Qeverisë së Republikës së Francës “Mbi kontributin në zbatimin e projekteve qeveritare në Shqipëri”, e ratifikuar me ligjin nr. 64/2024, ku parashikohet se Palët punojnë së bashku për të zbatuar projekte në Republikën e Shqipërisë, të cilat aktualisht janë: “Nxitja e bashkëpunimit në fushën e arsimit parauniversitar” dhe “Nxitja për hapjen dhe funksionimin e institucioneve arsimore parauniversitar franceze në Republikën e Shqipërisë, institucioneve franceze të arsimit të lartë ose të degëve të tyre, modalitetet e organizimit dhe veprimtarisë e të cilave do të përcaktohen në aktet përkatëse të hapjes, ku sipas rastit do të ndiqen procedurat e brendshme të ratifikimit, bazuar në legjislacionin në fuqi”, ligji kuadër nr. 69/2012 “Për sistemin arsimor parauniversitar në Republikën e Shqipërisë”, i ndryshuar i cili ka si objekt përcaktimin e parimeve bazë për strukturën, veprimtarinë dhe qeverisjen e sistemit arsimor parauniversitar në Republikën e Shqipërisë.
Problemi në shqyrtim
· Përshkruani natyrën e problemit.
· Identifikoni shkaqet e problemit.
· Përshkruani shtrirjen e problemit.
· Identifikoni grupet e prekura nga ky problem - qeveria / biznesi / shoqëria civile / qytetarët.
· [bookmark: _Toc506919734]Vlerësoni nëse problemi mund të trajtohet ose jo përmes një ndryshimi të politikave

Natyra e problemit, shkaqet e problemit dhe shtrirja e tij.

Problemet që mund të evidentohen janë:

· Mungesa e një institucioni arsimor publik i arsimit të mesëm të lartë që garanton aftësi të thella të nxënësve në shkenca dhe inovacion duke përforcuar njëkohësisht zotërimin e ekuilibruar të disa gjuhëve të huaja, si dhe duke garantuar një përgatitje optimale për arritjen e standardeve ndërkombëtare në arsimin e mesëm të lartë dhe tregun ndërkombëtar të punës. 
Problemi konsiston në boshllëkun struktural të ofertës arsimore kombëtare për forma të avancuara të mësimdhënies së orientuar nga shkencat, teknologjia dhe shumëgjuhësia; shkaqet përfshijnë mungesën e investimeve strategjike në modelet specializuese të shkollave të mesme të larta, kapacitet të kufizuar të mësuesve për programe të avancuara STEM dhe mësim shumëgjuhësh, si dhe frikën nga kostot e larta të themelimit dhe mirëmbajtjes së institucioneve të tilla. Pasojat janë humbja e talenteve lokale (brain drain), ulje e konkurrueshmërisë së nxënësve shqiptarë në tregun ndërkombëtar të punës dhe në proceset e pranimeve universitare jashtë vendit, si dhe ngadalësim i inovacionit dhe zhvillimit ekonomik lokal. Natyra e problemit është kryesisht jorregullatore (mungesë e ofertës dhe kapaciteteve), por përfshin edhe aspekte rregullatore në lidhje me certifikimet dhe standardet e njohjes ndërkombëtare. Shtrirja e tij është kombëtare, me ndikim të veçantë në zonat ku mungojnë institucione private apo partneritete ndërkombëtare dhe në komunitetet që nuk kanë qasje në programe specializuese.

· Mungesa e një bashkëpunimi ndërkombëtar në arsim përmes partneriteteve me shkolla dhe universitete franceze dhe programeve të përbashkëta.
Problemi konsiston ne faktin se sistemi arsimor parauniversitar ka një nivel të kufizuar bashkëpunimi të strukturuar dhe të qëndrueshëm me institucione arsimore franceze, duke munguar programet e përbashkëta, shkëmbimet akademike dhe rrjetëzimi institucional, kjo për disa arsye, siç janë mungesa e mekanizmave të formalizuar për krijimin dhe menaxhimin e partneriteteve ndërkombëtare në nivel shkolle, kapacitete të kufizuara institucionale për zhvillimin e marrëveshjeve të qëndrueshme me partnerë të huaj dhe fokus i kufizuar në internacionalizimin e arsimit parauniversitar. Pasojat janë mundësi të reduktuara për nxënësit për ekspozim ndaj praktikave dhe standardeve ndërkombëtare, kufizim i mobilitetit dhe i vijimësisë së studimeve në institucione franceze, humbje e potencialit për përmirësimin e cilësisë përmes shkëmbimit të përvojave dhe inovacionit pedagogjik. Natyra e problemit është rregullatore, dhe kërkon instrumente efektive për ndërkombëtarizimin e arsimit parauniversitar.
· Mungesa e një modeli modern dhe inovativ të arsimit parauniversitar në Shqipëri, një institucion që promovon metoda bashkëkohore të mësimdhënies dhe përdorimin e teknologjisë.
Mungesa e një modeli modern dhe inovativ të arsimit parauniversitar në Shqipëri, që promovon metoda bashkëkohore të mësimdhënies dhe përdorimin e teknologjisë: Problemi lidhet me konservatorizmin e praktikave mësimore, mungesën e infrastrukturës teknologjike dhe investimeve në digjitalizim, si dhe kapacitetin e kufizuar të mësuesve për teknika moderne pedagogjike; shkaqet përfshijnë prioritetet e buxhetit të dobëta, mungesën e programeve të formimit profesional të mësuesve në teknologji dhe rezistencën institucionale ndaj ndryshimit. Pasojat përfshijnë mësim të pasaktë ose të papërgatitur për tregun e punës të shekullit 21, ulje motivimi tek nxënësit, diferenca digjitale midis shkollave urbane dhe rurale dhe pamundësi për të përfituar nga mësimi hibrid ose i largët në raste krizash. Natyra e problemit është kryesisht jorregullatore (kapacitete dhe infrastrukturë të pamjaftueshme), por ka edhe elemente rregullatore lidhur me kurrikulën dhe standardet e mësimdhënies. Shtrirja është kombëtare me peshë të veçantë në komunitetet me burime të kufizuara dhe në nivelet vendimmarrëse që përcaktojnë investimet arsimore.

· Pamundësia e ofrimit nga shkollat shqiptare të një diplome të dyfishtë e njohur ndërkombëtarisht. Do të mundësohet një certifikim i dyfishtë, duke u ofruar nxënësve mundësinë të pajisen njëkohësisht me Diplomën e Maturës Shtetërore shqiptare dhe me diplomën franceze Baccalauréat, e njohur në një numër të madh vendesh.
Sistemi arsimor parauniversitar nuk ofron aktualisht programe që çojnë në përfitimin e një diplome të dyfishtë, të njohur njëkohësisht në nivel kombëtar dhe ndërkombëtar, duke kufizuar mundësitë e nxënësve për certifikim konkurrues global. Kjo për shkak te mungesës se institucioneve arsimore të dedikuara që ofrojnë programe të integruara dyfishe. Pasojat përfshijnë që nxënësit pajisen vetëm me Diplomën e Maturës Shtetërore, e cila mund të kërkojë procedura shtesë njohjeje jashtë vendit, ulje e konkurrueshmërisë së nxënësve shqiptarë në aplikime ndërkombëtare dhe rritje te kostove dhe kohës për ndjekjen e studimeve jashtë vendit, si dhe proces i vështirë për akses të nxënësve në universitete prestigjioze ndërkombëtare dhe në programe studimi jashtë vendit. Natyra e problemit është rregullator.

Më poshtë po evidentojmë shkaqet e këtyre problematikave:

Kuadri ligjor ekzistues për arsimin parauniversitar nuk parashikon një model të veçantë organizimi dhe funksionimi për institucione publike të arsimit të mesëm të lartë me orientim ndërkombëtar dhe karakteristika të posaçme. 
Ligji nr. 69/2012 “Për sistemin arsimor parauniversitar në Republikën e Shqipërisë”, i ndryshuar, rregullon organizimin e përgjithshëm të institucioneve arsimore publike, por nuk ofron bazën ligjore të nevojshme për krijimin dhe funksionimin e një institucioni si “Liceu Francez” Korçë, i cili parashikohet të ketë mënyrë të veçantë organizimi, administrimi, financimi, bashkëpunimi ndërkombëtar dhe ofrimi të programeve arsimore që mundësojnë certifikim të dyfishtë. Si rrjedhojë, mungon instrumenti ligjor i posaçëm që do të mundësonte zbatimin e këtij modeli arsimor.

Shkaqe e problemit mund të ndahen sipas kategorive të mëposhtme:

Shkaqe rregullatore
· Mungesa e një baze ligjore të posaçme për krijimin e institucioneve publike parauniversitare me status dhe organizim të veçantë. 
· Pamjaftueshmëria e dispozitave të ligjit nr. 69/2012 për të rregulluar bashkëpunimin institucional me autoritetet arsimore franceze dhe ofrimin e programeve që çojnë në diplomë të dyfishtë. 
· Mungesa e mekanizmave të posaçëm për administrimin dhe financimin e institucioneve publike me karakter ndërkombëtar. 
Shkaqe jorregullatore
· Mungesa e një tradite institucionale në ofrimin e arsimit publik shumëgjuhësh dhe ndërkombëtar. 
· Kapacitete të kufizuara për zhvillimin e programeve STEM me standarde ndërkombëtare. 
· Mungesa e partneriteteve të strukturuara dhe afatgjata me institucione arsimore franceze.

Shtrirja e problemit është kombëtare, pasi mungesa e një institucioni publik të arsimit të mesëm të lartë me orientim shkencor, teknologjik dhe ndërkombëtar prek të gjithë sistemin arsimor parauniversitar në Republikën e Shqipërisë. Megjithatë, ndikimi i tij është më i theksuar në zonat ku mungojnë institucione arsimore private me programe të avancuara, si dhe në rajonet me akses më të kufizuar në programe ndërkombëtare dhe në mësim shumëgjuhësh. Problemi ka gjithashtu shtrirje sistemike, pasi ndikon në mënyrë të drejtpërdrejtë në cilësinë e kapitalit njerëzor në nivel kombëtar, në konkurrueshmërinë e nxënësve shqiptarë në tregun ndërkombëtar të arsimit dhe punës, si dhe në kapacitetin e vendit për të ndalur largimin e talenteve (brain drain). Në mënyrë indirekte, ai ndikon edhe në marrëdhëniet ndërkombëtare në fushën e arsimit dhe në aftësinë e shtetit për të zhvilluar modele të avancuara të ndërkombëtarizimit të arsimit parauniversitar.


Grupet e prekura nga ky problem - qeveria / biznesi / shoqëria civile / qytetarët.

Qeveria:
Krijimi i Liceut Francez të Korçës, i orientuar në shkencë dhe inovacion, mbështet politikat e qeverisë për ndërkombëtarizimin e arsimit parauniversitar, rritjen e cilësisë së arsimit dhe zhvillimin e kapitalit njerëzor në fushat STEM. Në mungesë të një institucioni të tillë, mundësitë për ofrimin e një arsimi të avancuar me standarde ndërkombëtare në këto fusha mbeten të kufizuara, duke ndikuar në konkurrueshmërinë e sistemit arsimor shqiptar dhe në aftësinë e tij për të përgatitur të rinj të kualifikuar për ekonominë e dijes dhe inovacionit. Krijimi i këtij liceu përforcon gjithashtu bashkëpunimin arsimor ndërmjet Republikës së Shqipërisë dhe Republikës Franceze.
Mungesa e bashkëpunimeve ndërkombëtare dhe e modeleve moderne të arsimit rrit kostot indirekte të rritjes së mobilitetit të nxënësve jashtë vendit (brain drain) dhe dobëson kapacitetin për të tërhequr financime dhe ekspertizë të huaj. Problemet rregullatore dhe institucionalë (mungesë mekanizmash për njohjen e diplomave, koordinim ndërinstitucional i dobët) krijojnë pengesa për zbatimin e marrëveshjeve ndërkombëtare dhe për realizimin e projekteve prioritare, duke rritur barrën administrative dhe rrezikun e vonesave apo dështimeve të investimeve.

Shoqëria civile:

Në raport me shoqërinë civile, këto problematika kufizojnë hapësirat për angazhim aktiv në promovimin e ndërkombëtarizimit të arsimit dhe në zhvillimin e iniciativave që lidhen me shkëmbimet akademike dhe bashkëpunimin ndërkulturor. Organizatat e shoqërisë civile e kanë më të vështirë të krijojnë partneritete të qëndrueshme me institucione homologe ndërkombëtare, si dhe të kontribuojnë në përhapjen e modeleve bashkëkohore të arsimit shumëgjuhësh dhe ndërkombëtar, duke reduktuar kështu ndikimin e tyre në modernizimin e sistemit arsimor.
Qytetarët:
Sa i përket qytetarëve, veçanërisht nxënësve dhe familjeve të tyre, ndikimi është më i drejtpërdrejtë dhe afatgjatë. Nxënësit përballen me mundësi të kufizuara për të përfituar nga programe arsimore me standarde ndërkombëtare dhe nga kualifikime të njohura gjerësisht jashtë vendit. Kjo situatë shoqërohet me nevojën për përpjekje shtesë, si ndjekja e kurseve plotësuese apo procedura të ndërlikuara njohjeje, të cilat shpesh përkthehen në kosto më të larta financiare dhe kohore për familjet. Në të njëjtën kohë, zhvillimi i kompetencave shumëgjuhëshe dhe ndërkulturore mbetet i kufizuar, duke ndikuar në mundësitë e nxënësve për të konkurruar në mënyrë të barabartë në një mjedis arsimor dhe profesional gjithnjë e më global. 
Biznesi:
Mungesa e një sistemi arsimor që prodhon në mënyrë të qëndrueshme individë me aftësi të avancuara gjuhësore, ndërkulturore dhe me ekspozim ndërkombëtar reflektohet në një ofertë më të kufizuar të kapitalit njerëzor të kualifikuar. Kjo situatë mund të ndikojë negativisht në konkurrueshmërinë e bizneseve vendase dhe në aftësinë e tyre për t’u integruar në tregjet ndërkombëtare, si dhe në tërheqjen e investimeve të huaja, të cilat kërkojnë gjithnjë e më shumë një forcë punëtore të përgatitur sipas standardeve globale.
Top of Form

Bottom of Form

Arsyeja e ndërhyrjes 
· Shpjegoni pse qeveria planifikon të ndërhyjë dhe pse është e nevojshme.

Pse është e nevojshme ndërhyrja e qeverisë? 
Ndërhyrja qeveritare është thelbësore për arsyet e mëposhtme:

· Qeveria planifikon të ndërhyjë sepse problemet e identifikuara nuk zgjidhen vetë nga tregu dhe kërkojnë veprime publike për të garantuar barazi aksesesh, cilësi dhe koordinim. 
Arsyet kryesore:
· Shpjegoni se çfarë shpreson të trajtojë qeveria nëpërmjet kësaj ndërhyrjeje.
· Identifikoni shkallën e ndërhyrjes së qeverisë që nevojitet për të trajtuar problemin.
· Shpjegoni se si i mbështet kjo ndërhyrje objektivat e nivelit të lartë të qeverisë.
· Rendisni punën ekzistuese që është realizuar tashmë

· Dështimi i tregut: Investime të larta fillestare, përfitime të shpërndara afatgjata dhe paqëndrueshmëri në ofertën private pengojnë krijimin e një institucioni të specializuar pa ndërhyrje publike.
Barazia dhe akses i drejtë: Pa ndërhyrje shtetërore, nxënësit nga familje me të ardhura të ulëta ose rajone të margjinalizuara nuk do të kenë akses të barabartë në arsimin e avancuar dhe shumëgjuhësh.
Publikimi i standardeve dhe njohja ndërkombëtare: Nevoja për mbështetje ligjore dhe institucionale për të siguruar njohjen e diplomave dhe përputhjen me standardet ndërkombëtare (p.sh. Baccalauréat) kërkon veprime qeveritare.
Zbatimi i marrëveshjeve ndërkombëtare: Ligji kuadër nr.64/2024 dhe marrëveshjet me Francën imponojnë detyra për identifikim dhe mbështetje projektesh prioritare; ndërhyrja qeveritare siguron përputhshmërinë dhe koordinimin.
Rritja e kapitalit njerëzor dhe konkurrueshmëria ekonomike: Investimi në një Lice Francez të orientuar në STEM promovon aftësi kritike për inovacion, rrit konkurrencën e tregut të punës dhe përgatit vendin për integrim evropian.
Koordinimi ndërinstitucional: Ndërhyrja e qeverisë mund të krijojë mekanizma koordinimi, financimi dhe përgjegjësish që shmangin dublimin e burimeve dhe vonesat në zbatim.
Stabilitet dhe humbje e mohuar e talenteve: Shteti mund të parandalojë “brain drain”-in duke ofruar alternativa cilësore brenda vendit.
Për këto arsye ndërhyrja qeveritare është e nevojshme për të krijuar kushte financiare, ligjore dhe institucionale që lejojnë themelimin, funksionimin dhe integrimin e një shkolle të tillë në sistemin arsimor kombëtar dhe në rrjetet ndërkombëtare.
· Për të promovuar vlerat e ekselencës në arsim, hapjes ndërkombëtare dhe frankofonisë. Historikisht, Liceu francez i Korçës ka kontribuar në formimin e brezave të shqiptarëve që kanë luajtur një rol të rëndësishëm në zhvillimin intelektual dhe kulturor të vendit. Rilindja e tij, mbështetur nga angazhimi i qeverive shqiptare dhe franceze, si dhe nga një mobilizim i rëndësishëm lokal, përbën një mundësi unike për t’iu përgjigjur sfidave arsimore aktuale, duke ruajtur njëkohësisht këtë trashëgimi të çmuar;
· Për të përmbushur kërkesat dhe sfidat e shekullit XXI, për të formuar të rinj të aftë për të sjellë ndryshim dhe inovacion dhe në kuadër të mbështetjes së shkollave të mesme të seksioneve dygjuhëshe shqiptaro-franceze në Republikën e Shqipërisë, me qëllim forcimin e shkëmbimeve kulturore, historike dhe gjuhësore midis dy vendeve, duke nxitur parimet e hapjes, diversitetit dhe bashkëpunimit ndërkombëtar;
· Për të garantuar koherencë, qëndrueshmëri dhe efektivitet në zhvillimin e aftësive të nxënësve në arsimin parauniversitar dhe veçanërisht në fushën e të nxënit në shkenca dhe inovacion;
· Për të synuar gjithashtu përtëritjen e traditës së bashkëpunimit arsimor shqiptaro-francez të shkollës së mesme kombëtare (e njohur si "Liceu francez") i Korçës (1917-1939);
· Për të zgjeruar mundësitë e nxënësve për të ndjekur një institucion arsimor publik konkurrues me kurrikul bashkëkohore që ofron mësim në gjuhën frënge, shqipe dhe angleze dhe synon aftësimin dhe zhvillimin intelektual të nxënësve në fushën e të nxënit shkenca dhe inovacion që përbën një fushë shumë të kërkuar dhe bashkëkohore për gjeneratën e grup moshës që do të ndjekë këtë shkollë publike;
· Për të kontribuuar në modernizimin e sistemit arsimor parauniversitar dhe përafrimin me standardet evropiane, ofrimin e një certifikimi të dyfishtë, të bazuar në programet franceze dhe shqiptare, duke u mundësuar nxënësve pajisjen me diplomën e Maturës Shtetërore shqiptare, ashtu edhe me diplomën franceze Baccalauréat;
· Për të integruar teknologjitë e reja në procesin mësimor me qëllim zhvillimin e aftësive të avancuara digjitale dhe përgatitjen e nxënësve për t’u përshtatur me sfidat e një bote të globalizuar.

[bookmark: _Toc506919735]Nisma për krijimin e Liceut Francez në Korçë synon të ndërtojë mbi këtë trashëgimi historike dhe të ofrojë një institucion arsimor cilësor që integron praktikat më të mira të sistemit arsimor francez me kuadrin arsimor shqiptar. Ky institucion pritet të kontribuojë në rritjen e cilësisë së arsimit parauniversitar, në zgjerimin e mundësive arsimore për nxënësit dhe në forcimin e lidhjeve arsimore dhe kulturore ndërmjet Shqipërisë dhe Francës. Propozimi për këtë nismë vjen edhe në zbatim të detyrimeve që rrjedhin nga ligji kuadër nr. 64/2024 “Për ratifikimin e Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri” ku përcaktohet angazhimi për identifikimin dhe zbatimin e projekteve prioritare strategjike në sektorë të ndryshëm përfshirë turizmin, menaxhimin e ujit, mjedisin, inovacionin, digjitalizimin, energjinë, reformën në administratën publike, transportin, arsimin, shëndetësinë dhe bujqësinë, që ka në si qëllim e transferimin e teknologjisë dhe zhvillimin profesional të fuqisë punëtore, që do të kontribuojë në përgatitjen e Shqipërisë për anëtarësimin në BE. Palët për arritjen e këtij qëllimi do të ndajnë informacionin përkatës për këto projekte dhe do të identifikojnë financimin për të mbështetur zbatimin e tyre. Konkretisht në nenin 2 të këtij ligji përcaktohen mënyrat prioritare të bashkëpunimit ndërmjet Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri siç janë nxitja e bashkëpunimit në fushën e arsimit parauniversitar, përfshirë arsimin dhe formimin profesional (VET/AFP), arsimin e lartë dhe kërkimin shkencor; nxitja për hapjen dhe funksionimin e institucioneve arsimore parauniversitar franceze në Republikën e Shqipërisë, institucioneve franceze të arsimit të lartë ose të degëve të tyre, modalitetet e organizimit dhe veprimtarisë e të cilave do të përcaktohen në aktet përkatëse të hapjes, ku sipas rastit do të ndiqen procedurat e brendshme të ratifikimit, bazuar në legjislacionin në fuqi, duke përfshirë hapjen e programeve të përbashkëta të studimit në institucionet përkatëse të arsimit të lartë të të dyja vendeve.
Mësimi i gjuhëve të huaja në arsimin parauniversitar i referohet drejtpërdrejt rekomandimeve dhe standardeve të Këshillit të Evropës dhe bazohet në Kuadrin e Përbashkët Evropian të Referencave për Gjuhët, duke reflektuar qasjen bashkëkohore evropiane ndaj edukimit gjuhësor. Kjo qasje fokusohet në zhvillimin e kompetencave dhe në përdorimin funksional të gjuhës në situata reale komunikimi, në funksion të nevojave akademike, sociale dhe profesionale të nxënësve. Në sistemin arsimor shqiptar parauniversitar, prej më se dy dhjetëvjeçarësh, ekzistojnë tri seksione dygjuhëshe shkollore: shqiptare-franceze, shqiptare-italiane dhe shqiptare-gjermane. Seksionet dygjuhëshe shkollore janë modeli i një nxënieje jo vetëm dygjuhëshe, por dhe dykulturore në sistemin tonë arsimor parauniversitar dhe shërbejnë si model i edukimit shumëgjuhësor dhe ndërkulturor. Krahas seksioneve dy gjuhëshe kanë funksionuar me sukses edhe Shkolla e Orientuar Austriake për Teknologjinë e Informacionit “Peter Mahringer” në Shkodër, seksioni shqiptaro-gjerman që funksion në gjimnazin “Sami Frashëri” në Tiranë, të cilat kanë programe dhe kurrikula të përbashkëta me shtetet respektive dhe nxënësve që mbarojnë këto shkolla u njohën studimet drejtpërdrejtë në vendet respektive që mbështesin këto shkolla.
Në këtë prespektivë, krahas kontekstit historiko-shoqëror hapja e një shkolle franceze me drejtim në fushën e TIK, ku nxënësit krahas mësimit të gjuhës frënge si gjuhë e huaj bazë në këtë shkollë, marrin edhe njohuri teknike në teknologji dhe inovacion dhe krijojnë mundësi për tu arsimuar më tej dhe integruar më lehtë në tregun shqiptar dhe evropian të punës.
Ministria e Arsimit ka marrë parasysh vizitën e frytshme zyrtare në tetor 2023, të Z. Macron, Presidentit të Republikës së Francës në Shqipëri, të cilit iu bë me dije dëshira e qytetarëve të Korçës për rihapjen e Liceut francez në Korçë, si një simbol historik i bashkëpunimit kulturor dhe arsimor midis Francës dhe Shqipërisë. Kjo nismë, e pritur me vëmendje nga presidenti francez, i hapi rrugën një dialogu më të strukturuar mbi këtë çështje. Në përgjigje të këtij mobilizimi qytetar, iu dërgua një letër autoriteteve franceze, duke riafirmuar angazhimin e qeverisë shqiptare për hapjen e këtij institucioni dhe me mbështetjen e përfaqësisë diplomatike, iu kërkua ndihmë një Eksperti Teknik Ndërkombëtar, i ngarkuar me kryerjen e një studimi paraprak për të planifikuar këtë projekt ambicioz. Kjo dëshmon për një mbështetje konkrete të projektit dhe një përkushtim të ripërtërirë ndaj zhvillimit të frankofonisë në Shqipëri. 
Përtej rëndësisë së tij simbolike, ky projekt përfaqëson një angazhim konkret për të promovuar vlerat e ekselencës në arsim, hapjes ndërkombëtare dhe frankofonisë. Historikisht, Liceu francez i Korçës ka kontribuar në formimin e brezave të shqiptarëve që kanë luajtur një rol të rëndësishëm në zhvillimin intelektual dhe kulturor të vendit. Rilindja e tij, mbështetur nga angazhimi i qeverive shqiptare dhe franceze, si dhe nga një mobilizim i rëndësishëm lokal, përbën një mundësi unike për t’iu përgjigjur sfidave arsimore aktuale, duke ruajtur njëkohësisht këtë trashëgimi të çmuar.
Propozimi vjen edhe në zbatim të detyrimeve që rrjedhin nga ligji kuadër nr. 64/2024 “Për ratifikimin e Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri” ku përcaktohet angazhimi për identifikimin dhe zbatimin e projekteve prioritare strategjike në sektorë të ndryshëm përfshirë turizmin, menaxhimin e ujit, mjedisin, inovacionin, digjitalizimin, energjinë, reformën në administratën publike, transportin, arsimin, shëndetësinë dhe bujqësinë, që kanë si qëllim  transferimin e teknologjisë dhe zhvillimin profesional të fuqisë punëtore, që do të kontribuojë në përgatitjen e Shqipërisë për anëtarësimin në BE. Palët për arritjen e këtij qëllimi do të ndajnë informacionin përkatës për këto projekte dhe do të identifikojnë financimin për të mbështetur zbatimin e tyre.

 Nëpërmjet kësaj nisme synohet të përcaktohenmënyrat prioritare të bashkëpunimit ndërmjet Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri siç janë nxitja e bashkëpunimit në fushën e arsimit parauniversitar, përfshirë arsimin dhe formimin profesional (VET/AFP), arsimin e lartë dhe kërkimin shkencor; nxitja për hapjen dhe funksionimin e institucioneve arsimore parauniversitar franceze në Republikën e Shqipërisë, institucioneve franceze të arsimit të lartë ose të degëve të tyre, modalitetet e organizimit dhe veprimtarisë e të cilave do të përcaktohen në aktet përkatëse të hapjes, ku sipas rastit do të ndiqen procedurat e brendshme të ratifikimit, bazuar në legjislacionin në fuqi, duke përfshirë hapjen e programeve të përbashkëta të studimit në institucionet përkatëse të arsimit të lartë të të dyja vendeve.
Në Strategjinë Kombëtare të Arsimit, 2021-2026, të miratuar me vendimin nr. 621, datë 22.10.2021 të Këshillit të Ministrave “Për miratimin e Strategjisë Kombëtare të Arsimit, 2021-2026 dhe  të  planit  të veprimit për zbatimin e saj” (SKA 2021-2026) përcaktohet vizioni i saj që është ndërtimi i një sistemi arsimor cilësor i bazuar në parimet e gjithëpërfshirjes dhe të të mësuarit gjatë të gjithë jetës, që mundëson zhvillimin e potencialit të individit, duke kontribuar në mirëqenien personale të tij, si dhe në forcimin e demokracisë dhe integrimin e vendit në Bashkimin Evropian.
Ky vizion është zbërthyer në tri qëllime të politikave, si më poshtë:

Nëpërmjet kësaj nisme qeveria synon:

Arsim parauniversitar cilësor, gjithëpërfshirës dhe i barabartë që krijon kushte që të gjithë nxënësit, pa asnjë dallim, të zhvillojnë njohuri, shkathtësi, qëndrime dhe vlera në pajtim me kërkesat e shoqërisë demokratike, të përballen në mënyrë konstruktive me sfidat e jetës, si dhe të kontribuojnë në ndërtimin e mirëqenies vetjake dhe të shoqërisë.

Menaxhim efektiv dhe efecient i sistemit të arsimit në të gjitha nivelet, i bazuar në mekanizma funksionale për sigurimin e cilësisë, transparencës dhe llogaridhënies.

Arsim i lartë gjithëpërfshirës që plotëson standardet ndërkombëtare të cilësisë, integritetit akademik e transparencës dhe është promotor i zhvillimit ekonomik dhe shoqëror të vendit.

Në zbërthimin e qëllimit të politikës A, që ka si qëllim strategjik ngritjen e një sistemi arsimor cilësor dhe të bazuar në parimet e gjithëpërfshirjes dhe mësimit gjatë të gjithë jetës, që mundëson zhvillimin e të gjithë individëve deri në kufijtë e potencialit të plotë të tyre, duke kontribuar në mirëqenien personale të tyre, si dhe në forcimin e demokracisë dhe integrimin e vendit në Bashkimin Evropian. përcaktohen objektivat që duhet të përmbushen si vijon:

Objektivi i politikës
· Vendosni objektiva që korrespondojnë me problemin dhe shkaqet e tij.
· Sigurohuni që objektivat janë specifikë, të matshëm, të arritshëm, realë dhe në kohë

Ky propozim synon të krijojë një Liceun Francez të shkencës dhe inovacionit 
Objektivat e tij kryesorë janë:
Objektivat e tij kryesorë janë:
1. Objektivi strategjik :Zhvillimi i kompetencave në shkencë, inovacion dhe gjuhë të huaja
Objektivi Specifik: Të zhvillohen aftësitë e nxënësve në shkenca, inovacion dhe gjuhë të huaja duke synuar që të paktën 60% e nxënësve të arrijnë nivelin B2 në një gjuhë të huaj dhe 50% të arrijnë nivelin B1 në një gjuhë të dytë, si dhe shumica e nxënësve të përfshihen në projekte STEM ose aktivitete inovative gjatë ciklit të arsimit të mesëm.

2. Objektivi Strategjik: Ndërtimi i partneriteteve ndërkombëtare në arsim
Objektivi specifik: Të krijohen dhe zhvillohen të paktën 3 partneritete aktive me shkolla dhe universitete franceze brenda 5 viteve, si dhe të realizohen të paktën 3 programe të përbashkëta akademike ose projekte shkëmbimi çdo vit për nxënësit dhe mësuesit.

3. Objektivi strategjik: Përmirësimi i cilësisë së mësimdhënies
Objektivi specifik: Të sigurohen standarde të larta pedagogjike duke garantuar që 100% e stafit pedagogjik të trajnohet të paktën një herë në vit në metoda moderne të mësimdhënies dhe që të paktën 70% e mësuesve të aplikojnë metoda interaktive dhe teknologji digjitale në procesin mësimor.

4.Objektivi strategjik:  Forcimi i kompetencave në STEM
Objektivi specifik: Të zhvillohen kompetencat e nxënësve në matematikë, shkenca natyrore, teknologji dhe inovacion duke synuar që mbi 50% e nxënësve të arrijnë rezultate mbi mesataren kombëtare në lëndët STEM dhe të paktën 30% e maturantëve të zgjedhin studime universitare në fusha STEM.

5. Objektivi Strategjik: Forcimi i bashkëpunimit arsimor dhe kulturor Shqipëri–Francë
Objektivi specifik: Të realizohen të paktën 2 aktivitete të përbashkëta kulturore dhe akademike në vit me institucione franceze dhe të përfshihen të paktën 30 nxënës dhe 5 mësues çdo vit në programe shkëmbimi, vizita studimore ose projekte të përbashkëta.

6. Objektivi strategjik: Krijimi i një modeli modern dhe inovativ të arsimit parauniversitar
Objektivi specifik: Të zhvillohet një institucion arsimor që përdor metoda bashkëkohore dhe teknologji digjitale duke siguruar që 100% e klasave të jenë të pajisura me mjete digjitale të mësimdhënies dhe që të paktën 30% e kurrikulës të përfshijë projekte praktike ose ndërdisiplinore.

7. Objektivi strategjik: Të forcohet arsimi shumëgjuhësh dhe ndërkombëtarizimi i të nxënit
Objektivi specifik: Të ofrohet një model arsimor shumëgjuhësh, ku procesi mësimor zhvillohet në gjuhën shqipe, frënge dhe angleze, duke garantuar kompetenca të avancuara gjuhësore për nxënësit.

8. Objektivi strategjik: Të sigurohet një diplome e dyfishtë e njohur ndërkombëtarisht.
Objektivi specifik: Të mundësohet një certifikim i dyfishtë, duke u ofruar nxënësve mundësinë të pajisen njëkohësisht me Diplomën e Maturës Shtetërore shqiptare dhe me diplomën franceze Baccalauréat, e njohur në një numër të madh vendesh
Përshkrimi i opsioneve të shqyrtuara
· Përshkruani opsionin e status quo-së. 
· Identifikoni dhe përshkruani të gjitha opsionet e politikave që keni marrë parasysh.
· Shpjegoni se si janë zgjedhur opsionet e renditura
Opsioni 0: – status quo-ja. Të vijohet me kuadrin ligjor ekzistues, ligjin nr. 69/2012 “Për sistemin arsimor parauniversitar në Republikën e Shqipërisë”, i ndryshuar. Pra ruajtja e “status quo”-së (duke mosndërhyrë me amendime të mëtejshme, në kuadrin ligjor në fuqi dhe duke mos hartuar një projektligj të ri) nuk do të siguronte një qasje rajonale dhe ndërkombëtare, duke zhvilluar partneritete arsimore, kulturore, shkencore franko-shqiptare, si dhe të vazhdojë traditën e bashkëpunimit arsimor frankofon të Liceut të Korçës. Ngritja e një institucioni arsimor publik në bazë të ligjit në fuqi nr. 69/2012 “Për sistemin arsimor parauniversitar në Republikën e Shqipërisë”, i ndryshuar nuk do të garantonte autonomi administrative dhe financiare, siç synohet të ketë Liceu Francez i Korçës.

Nëse zgjidhet ky opsion, nuk do të ketë mundësi për ngritjen dhe funksionimin e Liceut Francez të Korçës, duke ruajtur varësinë nga ministria përgjegjëse për arsimin dhe duke vazhduar funksionimin sipas dispozitave ekzistuese. Status quo-ja nuk adreson sfidat e identifikuara në raport me efikasitetin, cilësinë dhe autonominë institucionale dhe nuk krijon hapësirë për zhvillim të mëtejshëm ekonomik, organizativ apo për përmirësim të performancës institucionale.
Kjo alternativë konsiston në krijimin e një programi të specializuar shkencor dhe dygjuhësh brenda një gjimnazi ekzistues publik, duke përdorur infrastrukturën dhe strukturën administrative të institucionit aktual. Avantazhi kryesor i kësaj alternative lidhet me kostot më të ulëta fillestare, pasi nuk kërkohet krijimi i një institucioni të ri dhe mund të përdoret infrastruktura ekzistuese shkollore. Në këtë mënyrë do të reduktoheshin investimet fillestare për pajisje dhe mobilim, si dhe një pjesë e kostove administrative. Megjithatë, analiza tregon se kjo alternativë ka disa kufizime të rëndësishme strukturore.
Ky opsion ndryshon nga opsioni jorregullator (Opsioni 3) që detajohet me poshtë pasi ky i fundit konsiston në mosndryshimin e ligjit nr. 69/2012 “Për sistemin arsimor parauniversitar në Republikën e Shqipërisë”, i ndryshuar dhe në mosndërmarrjen e një nisme të re ligjore për krijimin e një kuadri të posaçëm rregullator për Liceun Francez të Korçës, por mbështetet në përdorimin e instrumenteve administrative dhe institucionale për të mundësuar, brenda kufijve të kuadrit aktual ligjor, ngritjen dhe funksionimin e një institucioni arsimor me orientim ndërkombëtar. Pra jo në krijimin e një programi të specializuar shkencor dhe dygjuhësh brenda një gjimnazi ekzistues publik, duke përdorur infrastrukturën dhe strukturën administrative të institucionit aktual që parashikon opsioni 0, por në ngritjen dhe funksionimin e një institucioni arsimor me orientim ndërkombëtar, duke përdorur kështu instrumente administrative dhe institucionale pa ndryshuar ligjin nr. 69/2012 “Për sistemin arsimor parauniversitar në Republikën e Shqipërisë”, i ndryshuar.


Avantazhet e Opsionit 0:
· Nuk kërkon ndryshime ligjore;
· Kostot më të ulëta fillestare, pasi nuk kërkohet krijimi i një institucioni të ri dhe mund të përdoret infrastruktura ekzistuese shkollore. Në këtë mënyrë do të reduktoheshin investimet fillestare për pajisje dhe mobilim, si dhe një pjesë e kostove administrative. Megjithatë, analiza tregon se kjo alternativë ka disa kufizime të rëndësishme strukturore.

Disavantazhet:
· Ka kosto financiare për ngritjen dhe funksionimin e Liceut brenda një shkolle ekzistuese;
· Nuk do të ketë mundësi për ngritjen dhe funksionimin e Liceut Francez të Korçës, duke ruajtur varësinë nga ministria përgjegjëse për arsimin dhe duke vazhduar funksionimin sipas dispozitave ekzistuese. Status quo-ja nuk adreson sfidat e identifikuara në raport me efikasitetin, cilësinë dhe autonominë institucionale dhe nuk krijon hapësirë për zhvillim të mëtejshëm ekonomik, organizativ apo për përmirësim të performancës institucionale.
· Nuk ka fleksibilitetin institucional për të implementuar një model të plotë ndërkombëtar të arsimit të mesëm. Integrimi i një programi të avancuar dygjuhësh në një strukturë ekzistuese mund të krijojë vështirësi organizative dhe pedagogjike.
· Infrastruktura e gjimnazeve aktuale nuk është projektuar për modele të avancuara laboratorike dhe teknologjike, të cilat janë një komponent thelbësor i projektit të liceut. Për pasojë, do të kërkoheshin ndërhyrje të konsiderueshme në infrastrukturë dhe pajisje, të cilat do të reduktonin ndjeshëm avantazhin financiar fillestar të kësaj alternative.
· Integrimi i një programi ndërkombëtar në një institucion ekzistues do të kufizonte autonominë akademike dhe administrative të programit dhe do të vështirësonte bashkëpunimin institucional me partnerët ndërkombëtarë. 
· Nuk garanton krijimin e një modeli të plotë dhe të qëndrueshëm të arsimit ndërkombëtar të mesëm.


Opsioni 1: – Ndryshimi i  ligjitnë fuqi, nr. 69/2012 “Për sistemin arsimor parauniversitar në Republikën e Shqipërisë”, i ndryshuar për të krijuar mundësinë e ngritjes dhe funksionimit të Liceut Francez të Korçës.
Ndryshimi i kuadrit rregullator ekzistues nuk do të sillte mundësinë e krijimit të Liceut Francez të Korçës. Mënyra e saj e re konceptuale e organizimit dhe funksionimit të Liceut Francez të Korçës duhet të jetë e rregulluar me një ligj të posaçëm, me qëllim krijimin e një modeli modern dhe inovativ të arsimit parauniversitar në Shqipëri, një institucion që promovon metoda bashkëkohore të mësimdhënies dhe përdorimin e teknologjisë, që përcjell një mënyrë të re organizimi, administrimi dhe financimi. 

Avantazhet e Opsionit 1:
· Mund të zbatohet më shpejt dhe me procedura më të thjeshta administrative, pa kaluar në procesin e plotë të miratimit të një ligji të ri;
· Ka kosto më të ulët ligjore dhe institucionale, pasi ndryshimet bëhen brenda kuadrit aktual normativ;
· Lejon përshtatje të pjesshme të mundësisë së krijimit të Liceut Francez të Korçës.

Disavantazhet:
· Ndryshimet në aktet ekzistuese nuk garantojnë mundësinë e krijimit të Liceut Francez të Korçës;
· Pamundësia e krijimit të një modeli modern dhe inovativ të arsimit parauniversitar në Shqipëri, një institucion që promovon metoda bashkëkohore të mësimdhënies dhe përdorimin e teknologjisë, që përcjell një mënyrë të re organizimi, administrimi dhe financimi;

Ky opsion nuk e realizon qëllimin kryesor të  ngritje dhe funksionimit të Liceut me një qasje të re moderne të mësimdhënies-nxënies, përvetësimit të njohurive të thella në STEM të nxënësve etj.
Opsioni 2 (i preferuar): – Alternativa e tretë konsiston në hartimin dhe miratimin e një ligji të ri për ngritjen dhe funksionimin e një institucioni te ri publik, Liceut Francez të Korçës, i cili do të funksionojë si një shkollë e specializuar me profil shkencor dhe me model pedagogjik dygjuhësh.
Kjo alternativë mundëson ndërtimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ.
Një institucion i ri lejon krijimin e një modeli të integruar arsimor që përfshin laboratorë të avancuar shkencorë, hapësira inovacioni dhe një strukturë pedagogjike të orientuar drejt fushave STEM. Gjithashtu, kjo alternativë krijon kushte më të favorshme për bashkëpunim institucional me partnerët ndërkombëtarë dhe për integrimin e praktikave pedagogjike të sistemit arsimor francez.
Nga pikëpamja financiare, kjo alternativë kërkon investime më të mëdha fillestare dhe një nivel më të lartë të kostove operative në krahasim me alternativën e integrimit të programit në një gjimnaz ekzistues. Megjithatë, analiza tregon se këto kosto lidhen drejtpërdrejt me standardin e lartë të arsimit që synon të ofrojë institucioni dhe me komponentët ndërkombëtarë të programit.
Gjithashtu, krijimi i një institucioni të ri mundëson zhvillimin e një modeli pilot për arsimin shkencor dhe inovativ në Shqipëri, i cili mund të shërbejë si referencë për zhvillimin e politikave të ardhshme në sistemin arsimor.
Nga analiza e kryer rezulton se alternativa e krijimit të një institucioni të ri publik me model ndërkombëtar paraqet potencialin më të madh për realizimin e objektivave të projektit dhe për zhvillimin e një modeli të qëndrueshëm të arsimit të mesëm me standarde ndërkombëtare në Shqipëri. Megjithëse kjo alternativë kërkon një nivel më të lartë investimi fillestar dhe kostosh operative, përfitimet afatgjata në aspektin e cilësisë së arsimit, bashkëpunimit ndërkombëtar dhe zhvillimit të kapaciteteve shkencore e bëjnë atë alternativën më të përshtatshme për realizimin e objektivave të projektligjit.
Nga analiza rezulton se alternativa e tretë ofron potencialin më të madh për arritjen e objektivave strategjike të projektit.
Analiza financiare parashikon një rritje progresive të kostove gjatë pesë viteve të para të funksionimit të institucionit.
Avantazhet:
· Mundëson ndërtimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ;
· Krijimin e një modeli të integruar arsimor që përfshin laboratorë të avancuar shkencorë, hapësira inovacioni dhe një strukturë pedagogjike të orientuar drejt fushave STEM. Kushte më të favorshme për bashkëpunim institucional me partnerët ndërkombëtarë dhe për integrimin e praktikave pedagogjike të sistemit arsimor francez;
· Krijimi i një institucioni të ri mundëson zhvillimin e një modeli pilot për arsimin shkencor dhe inovativ në Shqipëri, i cili mund të shërbejë si referencë për zhvillimin e politikave të ardhshme në sistemin arsimor;
· Krijimi i një institucioni të ri publik me model ndërkombëtar paraqet potencialin më të madh për realizimin e objektivave të projektit dhe për zhvillimin e një modeli të qëndrueshëm të arsimit të mesëm me standarde ndërkombëtare në Shqipëri.

Disavantazhet:
· Kërkon kohë dhe burime njerëzore për hartimin, miratimin dhe zbatimin e ligjit të ri.
· Ka kosto fillestare shtesë për ngritjen dhe funksionimin e Liceut.

Ky opsion është i preferuar kundrejt opsioneve të tjera për arsyet si më poshtë vijon:
· Në ndryshim nga opsioni 0 (status quo-ja), ky opsion jep mundësinë e krijimit të një institucioni arsimor parauniversitar publik me model të ri, modern inovativ në përftimin e kompetencave të të nxënit nga nxënësit.
· Në krahasim me opsionin 1 (ndryshimi i kuadrit ekzistues), ky opsion garanton krijimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ.
· Kështu, miratimi i ligjit të posaçëm është alternativa më e efektshme për të përmbushur objektivat strategjikë ngritjes dhe funksionimit të Liceut.

Opsioni 3: – Opsioni jorregullator konsiston në mosndryshimin e ligjit nr. 69/2012 “Për sistemin arsimor parauniversitar në Republikën e Shqipërisë”, i ndryshuar dhe në mosndërmarrjen e një nisme të re ligjore për krijimin e një kuadri të posaçëm rregullator për Liceun Francez të Korçës. Ky opsion mbështetet në përdorimin e instrumenteve ekzistuese administrative dhe institucionale për të mundësuar, brenda kufijve të kuadrit aktual ligjor, ngritjen dhe funksionimin e një institucioni arsimor me orientim ndërkombëtar, përmes marrëveshjeve ndërinstitucionale, akteve nënligjore dhe bashkëpunimeve të veçanta. Megjithatë, ky opsion nuk parashikon ndryshime strukturore në ligjin bazë dhe nuk krijon një regjim të posaçëm për organizimin, administrimin dhe financimin e një institucioni të tillë. Opsioni 3 (mosndryshimi i ligjit nr. 69/2012 dhe përdorimi i instrumenteve administrative ekzistuese) ka disa avantazhe kryesore, kryesisht të lidhura me shpejtësinë dhe thjeshtësinë e zbatimit. Ai nuk kërkon ndërhyrje në legjislacion, duke shmangur procedurat e gjata të hartimit dhe miratimit të një ligji të ri, si dhe ul kostot institucionale dhe kohën e nevojshme për nisjen e iniciativës. Për më tepër, ky opsion lejon përdorimin e strukturave dhe mekanizmave ekzistues të sistemit arsimor, duke ofruar një zgjidhje më fleksibile në afatin e shkurtër për fillimin e bashkëpunimeve dhe organizimeve administrative.
Megjithatë, disavantazhet e tij janë të konsiderueshme, pasi kuadri ligjor ekzistues nuk e mbështet plotësisht krijimin dhe funksionimin e një institucioni me karakter të veçantë si Liceu Francez i Korçës. Kjo krijon kufizime në aspektin e statusit institucional, financimit, organizimit dhe veçanërisht në realizimin e diplomës së dyfishtë, duke sjellë pasiguri juridike dhe mungesë qëndrueshmërie afatgjatë. Si rrjedhojë, zgjidhjet administrative do të kishin karakter të fragmentuar dhe nuk do të garantonin arritjen e plotë të objektivave strategjikë të ndërkombëtarizimit dhe modernizimit të arsimit parauniversitar.


Vlerësimi i opsioneve/analizimi i ndikimeve
· [bookmark: _Hlk506916825]Identifikoni se kush preket.
· Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.
· Për ndikimet e drejtpërdrejta:
 
· Përshkruani nga ana cilësore ndikimet e drejtpërdrejta mbi grupet e prekura.
· Analizoni nga ana sasiore ndikimet më të rëndësishme të drejtpërdrejta.
· Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).
· Analizoni ndikimin mbi ndërmarrjet e vogla dhe të mesme.
Krijimi i liceut nuk kërkon ngritjen e institucioneve të reja shtetërore, por krijimin e një institucioni arsimor publik në varësi të Ministrisë së Arsimit.
Institucioni do të funksionojë në bashkëpunim me:
· Ministrinë e Arsimit;
· institucionet arsimore franceze;
· partnerë që veprojnë në fushën e arsimit.
Projektligji pritet të ketë ndikime pozitive në disa drejtime:
· përmirësimi i cilësisë së arsimit të mesëm në fushat shkencore;
· rritja e mundësive të nxënësve shqiptarë për studime në universitetet europiane;
· zhvillimi i kapaciteteve pedagogjike dhe shkencore në sistemin arsimor shqiptar;
· rritja e bashkëpunimit ndërkombëtar në fushën e arsimit.
1. Ndikimet ekonomike dhe financiare

Institucioni pritet të kontribuojë gjithashtu në zhvillimin ekonomik dhe social të rajonit ku do të vendoset, duke krijuar vende pune dhe duke rritur atraktivitetin akademik të zonës.
Një vlerësim sasior mbështetës për këto përfitime (kursim familjesh dhe impakt punësimi, me tregues zëvendësues/proxy) është paraqitur në vijim të kësaj rubrike dhe në Shtojcën 2/a dhe 2/b, ku jepet edhe VAN përkatëse (≈910 milionë lekë përfitim, ≈2.360 milionë lekë kosto, ≈-1.450 milionë lekë VAN neto).
Ndikimet ekonomike lidhen kryesisht me kontraktimin e shërbimeve dhe furnizimeve për institucionin dhe investimet në infrastrukturë dhe pajisje.
Nga pikëpamja financiare, kjo alternativë kërkon investime më të mëdha fillestare dhe një nivel më të lartë të kostove operative në krahasim me alternativën e integrimit të programit në një gjimnaz ekzistues. Megjithatë, analiza tregon se këto kosto lidhen drejtpërdrejt me standardin e lartë të arsimit që synon të ofrojë institucioni dhe me komponentët ndërkombëtarë të programit.
Ndikimi ekonomik i ndërhyrjes lidhet edhe me kërkesën për mallra dhe shërbime që krijohet gjatë ndërtimit, pajisjes dhe funksionimit të institucionit, përfshirë pajisjet laboratorike dhe teknologjike, shërbimet e mirëmbajtjes, transportin, furnizimet dhe shërbimet e tjera mbështetëse. Kjo kërkesë mund të gjenerojë efekte shtesë në ekonominë lokale, në varësi të shkallës në të cilën këto mallra dhe shërbime do të sigurohen nga ofrues vendas.
Në të njëjtën kohë, ndërhyrja krijon kosto të drejtpërdrejta për buxhetin e shtetit, të cilat lidhen me investimin fillestar dhe kostot e funksionimit të institucionit, si dhe kosto të mundshme indirekte për institucionet publike që do të angazhohen në administrimin, monitorimin dhe sigurimin e cilësisë së tij. Përfitimet ekonomike lidhen me kursimet e mundshme të familjeve, punësimin e krijuar dhe efektet ekonomike lokale, ndërsa përfitimet afatgjata nga rritja e kapitalit njerëzor dhe përmirësimi i rezultateve arsimore nuk janë monetizuar.
2. Ndikimet sociale

Ndikimet sociale prekin të gjitha grupet e interesuara:

Ndikimet sociale të këtij ligji lidhen me përmirësimin e rezultateve të nxënësve dhe zgjerimin e mundësive për studentët e ardhshëm të kontribuojnë drejtpërdrejt në krijimin e kushteve më të mira për zhvillimin ekonomik të vendit, me ndikime pozitive në aspektin socio-ekonomik. Institucioni pritet të kontribuojë gjithashtu në zhvillimin ekonomik dhe social të rajonit ku do të vendoset, duke krijuar vende pune dhe duke rritur atraktivitetin akademik të zonës.
Nëpërmjet rritjes së mundësive arsimore për nxënësit, prindërit do të kenë mundësi të regjistrojnë fëmijët në një shkollë publike me standarde ndërkombëtare dhe me diplomë të dyfishtë, pa qenë e nevojshme të largohen nga vendi ose të paguajnë për shkolla të shtrenjta private. Ndikimi social pritet të jetë i ndryshëm për grupet e prekura. Për nxënësit që do të ndjekin institucionin, përfitimet lidhen me aksesin në një program arsimor me standarde ndërkombëtare, mundësi më të mëdha për vijimin e studimeve universitare dhe zhvillimin e kompetencave gjuhësore, shkencore dhe ndërkombëtare. Për familjet, ndërhyrja mund të reduktojë shpenzimet që do të nevojiteshin për alternativa private ose ndërkombëtare jashtë sistemit publik. Për komunitetin lokal, ndikimet lidhen me punësimin, aktivitetet arsimore dhe kulturore dhe rritjen e atraktivitetit të Korçës si qendër arsimore.
Nga ana tjetër, përfitimet sociale nuk do të shpërndahen domosdoshmërisht në mënyrë të njëjtë ndërmjet të gjithë nxënësve. Nëse kapaciteti i institucionit është i kufizuar dhe pranimi bazohet në kritere të caktuara, një pjesë e nxënësve nuk do të kenë akses në këtë model arsimor. Për këtë arsye, ndikimi mbi barazinë e aksesit varet edhe nga mënyra e përcaktimit dhe zbatimit të kritereve të pranimit.

Prania e një institucioni arsimor me profil ndërkombëtar rrit prestigjin arsimor të qytetit të Korçës dhe e kthen atë në një qendër rajonale për arsimin e mesëm cilësor. Bashkëpunimi franko-shqiptar parashikohet të sjellë aktivitete kulturore, shkencore dhe edukative që përfshijnë jo vetëm nxënësit, por edhe prindërit dhe komunitetin lokal.
Ndikimet mjedisore: Ndikimet mjedisore të Opsionit 2 lidhen kryesisht me fazën e ndërtimit dhe funksionimit të infrastrukturës së Liceut. Gjatë fazës së ndërtimit mund të krijohen ndikime të përkohshme nga gjenerimi i mbetjeve të ndërtimit, pluhurat, zhurmat dhe lëvizja e mjeteve. Gjatë funksionimit të institucionit, ndikimet lidhen kryesisht me konsumin e energjisë dhe ujit, menaxhimin e mbetjeve dhe mirëmbajtjen e ambienteve dhe pajisjeve.
Këto ndikime pritet të menaxhohen nëpërmjet respektimit të kërkesave mjedisore dhe masave të përshtatshme gjatë ndërtimit dhe funksionimit. Në rastin e investimeve në pajisje dhe infrastrukturë, përdorimi i teknologjive me eficiencë më të lartë energjetike mund të reduktojë kostot operative dhe ndikimin mjedisor në periudhë afatgjatë.
Përveç ndikimeve pozitive në përmirësimin e rezultateve arsimore dhe zgjerimin e mundësive për nxënësit, projekti pritet të ketë ndikim të rëndësishëm në barazinë e aksesit në arsim, duke vlerësuar nëse institucioni garanton akses të drejtë për nxënësit nga të gjitha shtresat sociale ose nëse mund të krijohet një model më selektiv pranimi për shkak të standardeve të larta akademike. Në këtë kuadër, pritet që ofrimi i një programi me standarde ndërkombëtare dhe diplomë të dyfishtë të kontribuojë në rritjen e mundësive për studime jashtë vendit, si dhe potencialisht në uljen e fenomenit të largimit të të rinjve për arsye arsimore.

Gjithashtu, projekti pritet të ketë ndikime pozitive në nivel komunitar, përmes forcimit të kohezionit social dhe rritjes së aktiviteteve kulturore, shkencore dhe edukative, duke e shndërruar institucionin në një qendër zhvillimi lokal dhe bashkëpunimi ndërkulturor. Në të njëjtën kohë, duhet të merren në konsideratë edhe rreziqet sociale të lidhura me perceptimin e mundshëm të institucionit si elitist, si dhe nevoja për masa që sigurojnë gjithëpërfshirje, transparencë dhe akses të barabartë për nxënësit e kualifikuar.


Ndikimet institucionale dhe administrative

Opsioni i preferuar sjell një ndryshim të karakterit institucional dhe administrativ në organizimin e arsimit parauniversitar, duke krijuar një model më autonom dhe të orientuar drejt standardeve ndërkombëtare. Në këtë kuadër parashikohet:

• kalimi nga një model kryesisht i centralizuar në një model më autonom dhe vetërregullues të funksionimit të institucionit;
• ristrukturimi i funksioneve administrative në lidhje me planifikimin, menaxhimin akademik, monitorimin e performancës dhe raportimin institucional;
• forcimi i mekanizmave të llogaridhënies, transparencës dhe kontrollit të brendshëm të cilësisë;
• rritja e kapaciteteve administrative për menaxhimin e një institucioni me profil ndërkombëtar dhe dygjuhësh;
• përmirësimi i koordinimit ndërinstitucional ndërmjet Ministrisë përgjegjëse për arsimin dhe partnerëve ndërkombëtarë në zbatimin e kurrikulës dhe standardeve të përbashkëta;
• krijimi i kushteve për certifikim të sistemeve të menaxhimit të cilësisë, përfshirë mundësinë e certifikimit ndërkombëtar (ISO 9001) brenda 2–3 viteve të para të funksionimit.
Funksionimi i institucionit do të kërkojë gjithashtu kapacitete të qëndrueshme administrative për planifikimin buxhetor, menaxhimin e burimeve njerëzore, prokurimin, monitorimin financiar dhe akademik, raportimin e performancës dhe koordinimin me institucionet franceze. Në fazën fillestare pritet të ketë ngarkesë më të lartë administrative për shkak të krijimit të strukturave dhe procedurave të reja. Në vijim, kjo ngarkesë lidhet kryesisht me monitorimin e performancës, sigurimin e cilësisë dhe përmbushjen e standardeve të përcaktuara për institucionin.
Nëse këto funksione përballohen nga strukturat ekzistuese, ndikimi financiar shtesë do të jetë i kufizuar në burimet tashmë të parashikuara në buxhet. Nëse kërkohet shtim personeli, ekspertize ose sisteme të reja administrative, kostot përkatëse do të shtohen mbi kostot operative të paraqitura në analizën financiare.


· Për ndikimet jo të drejtpërdrejta:

· Përshkruani nga ana cilësore ndikimet jo të drejtpërdrejta mbi grupet e prekura.
· Analizoni ndikimin mbi konkurrencën.  

· Diskutoni kufizimin e analizës:

· Jepni supozimet në të cilat janë bazuar parashikimet dhe risqet, të cilave ato u nënshtrohen.
· Tregoni sa të forta, të pavarura dhe të rëndësishme janë provat që mbështesin supozimet.
· Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.

· Përmblidhni vlerësimin e opsioneve:
 
·  Paraqisni një pasqyrë përmbledhëse të të gjitha ndikimeve të opsioneve të analizuara.
· Shpjegoni se si ndikimet e të gjitha opsioneve të analizuara krahasohen me njëra-tjetrën.
· [bookmark: _Toc506919738]Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).
Analiza financiare, sa i takon përllogaritjes së kostove paraqitet më poshtë:
Analiza financiare parashikon një rritje progresive të kostove gjatë pesë viteve të para të funksionimit të institucionit. Vlerat janë të shprehura në çmime nominale dhe bazohen në parashikime të kostove aktuale të tregut për periudhën e analizuar.
Supozimet e përdorura:
1. kapaciteti maksimal 360 nxënës arrihet gradualisht 
2. pala franceze financon vetëm drejtorin 
3. infrastruktura digjitale mbulohet nga “GovTech”
Baza e supozimeve dhe faktorët e pasigurisë
Analiza financiare bazohet në supozimin se kapaciteti i institucionit do të rritet gradualisht deri në 360 nxënës dhe se struktura e kostove do të zhvillohet në përputhje me rritjen e numrit të nxënësve dhe zgjerimin e aktivitetit. Kontributi i palës franceze është përfshirë vetëm për pozicionin e drejtorit gjatë pesë viteve të para, ndërsa nga viti i gjashtë kostoja përkatëse përballohet nga buxheti i shtetit.
Pasiguria kryesore e parashikimeve lidhet me ritmin e regjistrimit të nxënësve, nivelin real të kostove të funksionimit, kostot e mirëmbajtjes së pajisjeve dhe infrastrukturës, nevojën për burime njerëzore shtesë dhe vijimin e kontributit të parashikuar të palës franceze. Ndryshimet në këto parametra mund të ndikojnë drejtpërdrejt në koston neto për buxhetin e shtetit dhe në përfitimet e pritshme.
Përfitimet afatgjata, veçanërisht përmirësimi i rezultateve arsimore, zhvillimi i kapitalit njerëzor, rritja e mundësive për studime universitare dhe ndikimi në zhvillimin ekonomik të rajonit, varen nga arritja e kapacitetit të parashikuar, cilësia e mësimdhënies dhe qëndrueshmëria e modelit institucional.
Metodologjia e vlerësimit të ndikimit financiar

Vlerësimi i ndikimit financiar të projektligjit është kryer mbi bazën e një analize të kostove të nevojshme për ngritjen dhe funksionimin e Liceut Franko-Shqiptar në Korçë gjatë pesë viteve të para të aktivitetit. Përllogaritjet janë ndërtuar duke marrë në konsideratë modelin organizativ të një institucioni arsimor dygjuhësh me standarde ndërkombëtare, kapacitetin maksimal prej 360 nxënësish dhe zhvillimin gradual të aktivitetit mësimor deri në arritjen e kapacitetit të plotë.

Analiza është bazuar në dy kategori kryesore kostosh:

a) Investimi fillestar (kapital), i cili përfshin pajisjet laboratorike dhe shkencore, infrastrukturën digjitale dhe teknologjike, mobilimin e ambienteve mësimore, si dhe krijimin e mediatekës dhe hapësirave të inovacionit. Për secilën kategori është përcaktuar një interval vlerash referuar kostove të pajisjeve të përdorura në institucione arsimore me profil të ngjashëm. Nga kjo analizë rezulton një investim fillestar i vlerësuar ndërmjet 170 dhe 230 milion lekë.

b) Kostot operative vjetore, të cilat përfshijnë shpenzimet për personelin pedagogjik dhe administrativ, funksionimin e laboratorëve, mirëmbajtjen e infrastrukturës, shërbimet mbështetëse, materialet mësimore, aktivitetet pedagogjike dhe kostot e tjera të nevojshme për garantimin e standardeve të programit franko-shqiptar.
Për të reflektuar fazën e ngritjes së institucionit, është supozuar një rritje progresive e numrit të nxënësve, nga 120 nxënës në vitin e parë në 360 nxënës në vitin e pestë. Si rezultat, edhe kostot totale të projektit rriten gradualisht nga rreth 112 milion lekë në vitin e parë në rreth 320 milion lekë në vitin e pestë.

Në përllogaritjen e kostos neto për buxhetin e shtetit është zbritur kontributi financiar i palës franceze, i cili konsiston kryesisht në mbulimin e kostove të drejtorit francez dhe të mbështetjes institucionale të lidhur me administrimin e programit arsimor. Ky kontribut është vlerësuar të variojnë nga rreth 11,5 milion lekë në vitin e parë deri në rreth 12,2 milion lekë në vitin e pestë.

Kostoja mesatare për nxënës është llogaritur duke pjesëtuar koston totale vjetore të projektit me numrin e nxënësve të planifikuar për secilin vit. Nga analiza rezulton se kjo kosto luhatet ndërmjet rreth 780.000 dhe 880.000 lekë për nxënës në vit, me një mesatare afërsisht 840.000–880.000 lekë për nxënës gjatë periudhës së analizuar.

Për qëllime krahasimi është përdorur edhe një skenar reference i një gjimnazi publik standard me të njëjtin kapacitet prej 360 nxënësish. Krahasimi tregon se kostoja për nxënës në Liceun Franko-Shqiptar është rreth 4.9 herë më e lartë. Diferenca lidhet me karakterin specifik të institucionit, i cili operon sipas një modeli arsimor dygjuhësh dhe ndërkombëtar, kërkon personel me kualifikime të specializuara, përdor laboratorë të avancuar shkencorë dhe teknologjikë, si dhe ofron një gamë më të gjerë shërbimesh pedagogjike dhe aktiviteteve të jetës shkollore.

Bazuar në këto supozime, kostoja totale e projektit për pesë vitet e para të funksionimit vlerësohet në rreth 1.130 milion lekë (1,13 miliardë lekë), ndërsa kostoja neto që pritet të përballohet nga buxheti i shtetit, pas zbritjes së kontributit të palës franceze, vlerësohet në rreth 1.070 milion lekë (1,07 miliardë lekë). Kjo korrespondon me një ngarkesë mesatare vjetore për buxhetin e shtetit prej rreth 215 milion lekë gjatë periudhës së analizuar.

Tregues kryesorë 
	Treguesi
	Vlera

	Kapaciteti maksimal i liceut
	360 nxënës

	Numri i klasave
	12 klasa

	Kosto mesatare për nxënës (në kapacitet të plotë)
	rreth 890.000 lekë / vit

	Kosto mesatare për klasë
	rreth 26.600.000 lekë / vit

	Kosto mesatare vjetore për buxhetin e shtetit (5 vitet e para)
	rreth 215 milion lekë



Investimi fillestar
	Zëri
	Vlera e vlerësuar

	Pajisje laboratorike dhe STEM
	80 – 100 milion lekë

	Pajisje digjitale dhe IT
	30 – 40 milion lekë

	Mobilim dhe pajisje pedagogjike
	40 – 50 milion lekë

	Pajisje mediateke dhe hapësira inovacioni
	20 – 40 milion lekë

	Totali i investimit fillestar
	170 – 230 milion lekë



Tabela e RIA – Ndikimi financiar i projektligjit
	Viti
	Numri i nxënësve
	Kosto totale e projektit (mln lekë)
	Kontributi i palës franceze (drejtori) (mln lekë)
	Kosto neto për buxhetin e shtetit (mln lekë)
	Kosto neto për nxënës (lekë)

	Viti 1
	120
	112,31
	11,52
	100,79
	839.900

	Viti 2
	200
	167,59
	11,70
	155,89
	779.400

	Viti 3
	280
	257,40
	11,88
	245,52
	876.900

	Viti 4
	320
	276,12
	12,06
	264,06
	825.200

	Viti 5
	360
	319,72
	12,25
	307,47
	854.100

	Totali 5 vite
	—
	1.133,15
	≈59,40
	≈1.073,70
	—



Krahasimi me një gjimnaz publik shqiptar
	Tregues
	Gjimnaz publik shqiptar
	Liceu Franko-Shqiptar

	Numri i nxënësve
	360
	360

	Kosto vjetore totale
	≈ 64,80 milion lekë
	≈ 319,70 milion lekë

	Kosto për nxënës
	≈ 180.000 lekë
	≈ 890.000 lekë

	Kosto për klasë
	≈ 5.400.000 lekë
	≈ 26.600.000 lekë


· modelit dygjuhësh dhe ndërkombëtar të arsimit,
· stafit pedagogjik ndërkombëtar,
· laboratorëve shkencorë dhe pajisjeve STEM,
· strukturës së zgjeruar pedagogjike dhe të jetës shkollore.
Investimi fillestar (RIA)
	Kategoria
	Vlera e vlerësuar

	Pajisje laboratorike dhe STEM
	80 – 100 milion lekë

	Infrastrukturë digjitale dhe IT
	30 – 40 milion lekë

	Mobilim dhe pajisje pedagogjike
	40 – 50 milion lekë

	Pajisje për mediatekë dhe hapësira inovacioni
	20 – 40 milion lekë

	Totali investimit fillestar
	170 – 230 milion lekë


Në këtë kuadër, projektligji parashikon që gjatë pesë viteve të para të funksionimit pala franceze të mbulojë kostot që lidhen me pozicionin e drejtorit të liceut, i cili parashikohet të jetë një drejtues me përvojë në sistemin arsimor francez. Kostoja e këtij pozicioni vlerësohet rreth 11,5 milion lekë në vit, ose rreth 59,4 milion lekë në pesë vite.
Në këtë mënyrë, kostoja neto për buxhetin e shtetit gjatë pesë viteve të para parashikohet të jetë rreth 1.074 milion lekë (1,074 miliardë lekë).
Përveç kostove operative, projekti kërkon edhe një investim fillestar për pajisjet dhe mobilimin e institucionit, i cili vlerësohet mesatarisht 200 milion lekë. Në buxhetin e Ministrisë përgjegjëse për arsimin për periudhën 2026-2028 janë planifikuar 100 milion lekë (përkatësisht 20 milion lekë në buxhetin e vitit 2026 dhe 80 milion lekë në buxhetin e vitit 2027). Në vijim, pajisjet me infrastrukturë digjitale do të sigurohen përmes projektit “Gov tech”.
Gjithashtu në buxhetin e vitit 2026-2028 janë planifikuar edhe fondet për burimet njerëzore për palën shqiptare (pa kostot e mensës dhe konviktit të cilat përballohen nga NJQV, Bashkia Korçë), ku përfshihen paga, kontributet e sigurimeve shoqërore e shëndetësore, si dhe shpenzime operative.
Në përmbledhje, projekti përfaqëson një ndërhyrje me intensitet të lartë financiar në fazën e ngritjes dhe një kosto të qëndrueshme operative në vijim, e justifikuar nga modeli arsimor i avancuar dhe komponenti ndërkombëtar i institucionit. Pjesëmarrja e palës franceze ul pjesërisht barrën financiare, por nuk ndryshon natyrën e investimit si një projekt me kosto më të lartë krahasuar me institucionet standarde publike.
Një analizë paraprake kosto-efektivitet tregon se, bazuar në koston neto prej rreth 1.070 milion lekë (1,07 miliardë lekë) gjatë pesë viteve të para dhe një kapacitet progresiv deri në 360 nxënës, kostoja mesatare rezulton rreth 840.000 lekë për nxënës-vit. Kjo kosto është më e lartë se ajo e një gjimnazi publik standard, por reflekton ofrimin e një programi arsimor dygjuhësh me standarde ndërkombëtare, laboratorë të specializuar dhe personel pedagogjik të kualifikuar. Vlerësimi përfundimtar i efektivitetit do të varet nga arritja e rezultateve të synuara arsimore, si performanca akademike, certifikimet gjuhësore ndërkombëtare dhe vijimi i studimeve në institucione të arsimit të lartë brenda dhe jashtë vendit.
Arsyetimi i opsionit të preferuar
· Zgjidhni opsionin e preferuar, bazuar në analizë. 
· Shpjegoni arsyetimin tuaj.
Kjo alternativë mundëson ndërtimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ.
Një institucion i ri lejon krijimin e një modeli të integruar arsimor që përfshin laboratorë të avancuar shkencorë, hapësira inovacioni dhe një strukturë pedagogjike të orientuar drejt fushave STEM. Gjithashtu, kjo alternativë krijon kushte më të favorshme për bashkëpunim institucional me partnerët ndërkombëtarë dhe për integrimin e praktikave pedagogjike të sistemit arsimor francez.
Gjithashtu, krijimi i një institucioni të ri mundëson zhvillimin e një modeli pilot për arsimin shkencor dhe inovativ në Shqipëri, i cili mund të shërbejë si referencë për zhvillimin e politikave të ardhshme në sistemin arsimor.
Nga analiza e kryer rezulton se alternativa e krijimit të një institucioni të ri publik me model ndërkombëtar paraqet potencialin më të madh për realizimin e objektivave të projektit dhe për zhvillimin e një modeli të qëndrueshëm të arsimit të mesëm me standarde ndërkombëtare në Shqipëri. Megjithëse kjo alternativë kërkon një nivel më të lartë investimi fillestar dhe kostosh operative, përfitimet afatgjata në aspektin e cilësisë së arsimit, bashkëpunimit ndërkombëtar dhe zhvillimit të kapaciteteve shkencore e bëjnë atë alternativën më të përshtatshme për realizimin e objektivave të projektligjit.
[bookmark: _Toc506919739]Ky vlerësim cilësor përforcon përfundimin se Opsioni 2 është më i favorshmi ekonomikisht dhe socialisht, duke ofruar efikasitet, transparencë dhe qëndrueshmëri të lartë institucionale në ofrimin e shërbimeve arsimore. Opsioni 2 (i preferuar): – Opsioni i preferuar është përzgjedhur opsioni 2, i cili konsiston në ngritjen dhe funksionimin e një institucioni të ri publik, Liceut Francez të Korçës, i cili do të funksionojë si një shkollë e specializuar me profil shkencor dhe me model pedagogjik dygjuhësh.
Kjo alternativë mundëson ndërtimin e një strukture institucionale të dedikuar për realizimin e objektivave të projektit dhe garanton një organizim të pavarur pedagogjik dhe administrativ.
Një institucion i ri lejon krijimin e një modeli të integruar arsimor që përfshin laboratorë të avancuar shkencorë, hapësira inovacioni dhe një strukturë pedagogjike të orientuar drejt fushave STEM. Gjithashtu, kjo alternativë krijon kushte më të favorshme për bashkëpunim institucional me partnerët ndërkombëtarë dhe për integrimin e praktikave pedagogjike të sistemit arsimor francez.
Nga pikëpamja financiare, kjo alternativë kërkon investime më të mëdha fillestare dhe një nivel më të lartë të kostove operative në krahasim me alternativën e integrimit të programit në një gjimnaz ekzistues. Megjithatë, analiza tregon se këto kosto lidhen drejtpërdrejt me standardin e lartë të arsimit që synon të ofrojë institucioni dhe me komponentët ndërkombëtarë të programit.
Gjithashtu, krijimi i një institucioni të ri mundëson zhvillimin e një modeli pilot për arsimin shkencor dhe inovativ në Shqipëri, i cili mund të shërbejë si referencë për zhvillimin e politikave të ardhshme në sistemin arsimor.
Nga analiza e kryer rezulton se alternativa e krijimit të një institucioni të ri publik me model ndërkombëtar paraqet potencialin më të madh për realizimin e objektivave të projektit dhe për zhvillimin e një modeli të qëndrueshëm të arsimit të mesëm me standarde ndërkombëtare në Shqipëri. Megjithëse kjo alternativë kërkon një nivel më të lartë investimi fillestar dhe kostosh operative, përfitimet afatgjata në aspektin e cilësisë së arsimit, bashkëpunimit ndërkombëtar dhe zhvillimit të kapaciteteve shkencore e bëjnë atë alternativën më të përshtatshme për realizimin e objektivave të projektligjit.
Nga analiza rezulton se alternativa e tretë ofron potencialin më të madh për arritjen e objektivave strategjike të projektit.
Për të dhënë një ide më të qartë të arsyeve së përzgjedhjes së Opsionit 2 si opsioni i preferuar për implementimin e politikës, është përgatitur analiza me shumë kritere. 

Opsionet që janë marrë në konsideratë për analizën me shumë kritere janë: 
Opsioni 0: – status quo-ja : - Të vijohet me kuadrin ligjor ekzistues, ligjin nr. 69/2012 “Për sistemin arsimor parauniversitar në Republikën e Shqipërisë”, i ndryshuar.
Opsioni 1: – Ndryshimi i kuadrit rregullator në fuqi për të krijuar mundësinë e ngritjes dhe funksionimit të Liceut Francez të Korçës.
Opsioni 2 (i preferuar): – Hartimi i një ligji të posaçëm për ngritjen dhe funksionimin e Liceut.
Opsioni 3 - Jorregullator

Për të vlerësuar opsionet duke përdorur analizën me shumë kritere, janë ndjekur hapat e mëposhtëm: 

Janë përcaktuar kriteret që tregojnë arritjen e objektivave:
[bookmark: _Hlk139968162]
1. Krijimi i mekanizmave për zhvillimin e kompetencave të nxënësve në shkencë, inovacion dhe gjuhë të huaja
Arritja e këtij objektivi do të matet përmes kritereve :
a) Përqindja e nxënësve që arrijnë nivelet e përcaktuara në gjuhët e huaja, konkretisht niveli B2 në një gjuhë të parë dhe B1 në një gjuhë të dytë, të verifikuara përmes testeve të standardizuara ndërkombëtare. 
b) shkalla e përfshirjes së nxënësve në projekte STEM dhe aktivitete inovative gjatë ciklit të arsimit të mesëm, e matur përmes numrit të projekteve të realizuara dhe pjesëmarrjes aktive të nxënësve në to. 
c) performanca e nxënësve në lëndët shkencore dhe rezultatet në konkurse apo olimpiada. 

2. Efektiviteti në rritjen  bashkëpunimit dhe në ndërtimin e partneriteteve ndërkombëtare në arsim
Suksesi i këtij objektivi do të vlerësohet me kriteret:
a) numrit të marrëveshjeve të formalizuara me institucione arsimore franceze dhe funksionalitetit të tyre (aktive në zbatim)
b) realizimi i programeve të përbashkëta akademike dhe projekteve të shkëmbimit çdo vit, si dhe
c) numri i nxënësve dhe mësuesve të përfshirë në këto iniciativa. 

3. Efektiviteti në përmirësimin e cilësisë së mësimdhënies

Kriteret:
a) pjesëmarrje e stafit pedagogjik në trajnime vjetore dhe aplikimit praktik të metodave moderne të mësimdhënies
b) përdorimi i teknologjisë digjitale në procesin mësimor, si dhe ndikimi në rezultatet e nxënësve dhe nivelin e angazhimit të tyre në klasë. 

4. Efektiviteti në forcimin e kompetencave në STEM
Ky objektiv do të matet përmes kritereve:
a) përqindja e maturantëve që zgjedhin të ndjekin studime universitare në fusha STEM.

 5. Kosto-Efektiviteti
Për të bërë dallimin ndërmjet opsioneve dhe për të përzgjedhur opsionin më të mirë, secilit kriter i është caktuar një peshë specifike sipas rëndësisë së tij relative, ku peshat janë përcaktuar në mënyrë që shuma e tyre të jetë 20. Secili opsion është vlerësuar për çdo kriter me pikë nga 0 deri në 5, sipas shkallës së preferencës, ku 0 përfaqëson opsionin më pak të preferuar dhe 5 atë më të preferuarin. Vlera e secilit opsion për çdo kriter llogaritet si Pesha x Pikë; në këtë mënyrë, një opsion që merr pikën maksimale (5) në të gjitha kriteret arrin totalin maksimal prej 100 pikësh.
Matrica e performancës:
	Kriteret
	Pesha (rëndësia relative)
	Vlera maksimale
	Opsioni 0
	Opsioni 1
	Opsioni 2
	Opsioni 3

	
	
	
	Pikë
	Vlera (= Pesha x Pikë)
	Pikë
	Vlera (= Pesha x Pikë)
	Pikë
	Vlera (= Pesha x Pikë)
	Pikë
	Vlera (= Pesha x Pikë)

	Përqindja e nxënësve që arrijnë nivelet e përcaktuara në gjuhët e huaja, konkretisht niveli B2 në një gjuhë të parë dhe B1 në një gjuhë të dytë, të verifikuara përmes testeve të standardizuara ndërkombëtare
	3
	15
	1
	3
	2
	6
	3
	9
	2
	6

	Shkalla e përfshirjes së nxënësve në projekte STEM dhe aktivitete inovative gjatë ciklit të arsimit të mesëm, e matur përmes numrit të projekteve të realizuara dhe pjesëmarrjes aktive të nxënësve në to, si dhe përqindja e maturantëve që zgjedhin të ndjekin studime universitare në fusha STEM
	2,5
	12,5
	1
	2,5
	2
	5
	3
	7,5
	2
	5

	Performanca e nxënësve në lëndët shkencore dhe rezultatet në konkurse apo olimpiada
	2,5
	12,5
	1
	2,5
	2
	5
	4
	10
	1
	2,5

	Numri i marrëveshjeve të formalizuara me institucione arsimore franceze dhe funksionaliteti i tyre (aktive në zbatim)
	2
	10
	1
	2
	2
	4
	4
	8
	2
	4

	Realizimi i programeve të përbashkëta akademike dhe i projekteve të shkëmbimit çdo vit
	1
	5
	1
	1
	2
	2
	4
	4
	1
	1

	Numri i nxënësve dhe mësuesve të përfshirë në këto iniciativa
	2
	10
	1
	2
	2
	4
	4
	8
	2
	4

	Pjesëmarrja e stafit pedagogjik në trajnime vjetore dhe aplikimi praktik i metodave moderne të mësimdhënies
	2
	10
	1
	2
	2
	4
	4
	8
	2
	4

	Përdorimi i teknologjisë digjitale në procesin mësimor, si dhe ndikimi në rezultatet e nxënësve dhe në nivelin e angazhimit të tyre në klasë
	2,5
	12,5
	1
	2,5
	2
	5
	3
	7,5
	2
	5

	Kosto-efektiviteti: raporti ndërmjet vlerës aktuale neto (VAN) të kostove dhe përfitimeve (Shtojca 2/a dhe 2/b) dhe shkallës së arritjes së objektivave të projektit
	2,5
	12,5
	1
	2,5
	2
	5
	3
	7,5
	2
	5

	Pikët totale për secilin opsion
	20
	100
	
	20
	
	40
	
	69,5
	
	36,5



Për kriterin e kosto-efektivitetit, Opsioni 2 është i vetmi opsion që gjeneron kosto shtesë për buxhetin e shtetit, me një VAN prej ≈ -1.447,63 milionë lekë (Shtojca 2/b), kryesisht për shkak se përfitimet kryesore afatgjata nuk janë të matshme në terma monetarë. Megjithatë, ai është edhe i vetmi opsion që mundëson arritjen e plotë të objektivave të projektit. Opsionet 0, 1 dhe 3 nuk sjellin kosto shtesë, por as nuk krijojnë institucionin dhe nuk i arrijnë objektivat në shkallën e kërkuar; për këtë arsye, raporti kosto/arritje e objektivave vlerësohet më i favorshëm për Opsionin 2.
Analiza me shumë kritere tregon se Opsioni 2, “Hartimi i një ligji të posaçëm për ngritjen dhe funksionimin e Liceut”, ka marrë numrin më të lartë të pikëve (69,5 nga 100 pikë të mundshme), krahasuar me 40 pikë për Opsionin 1, 36,5 pikë për Opsionin 3 dhe 20 pikë për Opsionin 0. Për këtë arsye, Opsioni 2 është përzgjedhur si opsion i preferuar.
Rezultati është i qëndrueshëm edhe në analizën e ndjeshmërisë: edhe nëse Opsioni 2 do të merrte 0 pikë për kriterin e kosto-efektivitetit, totali i tij do të ishte 62 pikë, përsëri dukshëm mbi çdo opsion tjetër, edhe nëse këto do të merrnin pikët maksimale (5) për të njëjtin kriter (p.sh. Opsioni 1 do të arrinte 47,5 pikë).








.
Çështje të zbatimit
· Shpjegoni se cila njësi do të jetë përgjegjëse për zbatimin e opsionit të zgjedhur.
· Shpjegoni pengesat e mundshme për zbatimin e opsionit të zgjedhur.
· Përshkruani masat që do të ndërmerren gjatë zbatimit për të arritur qëllimet e politikës.
· Specifikoni të gjitha kërkesat e përputhshmërisë dhe të zbatimit.
[bookmark: _Toc465267003]

Njësia që do të jetë përgjegjëse për zbatimin e opsionit të zgjedhur. 
Njësia përgjegjëse për zbatimin e opsionit të preferuar do t’i takojë Ministrisë përgjegjëse për arsimin.

Projektligji parashikon krijimin e një strukture të qartë qeverisëse me dy nivele, e cila synon të garantojë administrimin efikas, autonominë institucionale dhe bashkëpunimin shqiptaro-francez në drejtimin e Liceut. Këshilli Administrativ, si organi kryesor vendimmarrës, do të ketë përgjegjësinë për mbikëqyrjen e funksionimit të institucionit, miratimin e buxhetit, akteve të brendshme rregullatore dhe orientimeve strategjike e pedagogjike, si dhe për emërimin e drejtuesve të institucionit. Përbërja e tij, me përfaqësues të autoriteteve shqiptare dhe franceze, synon të sigurojë balancën ndërmjet autonomisë së institucionit dhe llogaridhënies ndaj autoriteteve përgjegjëse.

Në nivel operativ dhe pedagogjik, projektligji parashikon ngritjen e Këshillit të Institucionit si organ këshillimor, i cili mundëson përfshirjen e aktorëve kryesorë të komunitetit shkollor në proceset vendimmarrëse. Përfaqësimi i administratës qendrore dhe vendore, mësuesve, personelit jo-mësimor, prindërve dhe nxënësve krijon mekanizma dialogu dhe koordinimi për organizimin e jetës shkollore, zhvillimin e projekteve edukative dhe përmirësimin e kushteve të mësimdhënies. Kjo strukturë pritet të kontribuojë në rritjen e transparencës, pjesëmarrjes dhe cilësisë së menaxhimit të institucionit gjatë zbatimit të ligjit.

Për të realizuar objektivat e opsionit të preferuar, do të ndërmerren disa masa, konkretisht:

· Krijimi i një strukture organizative dhe pedagogjike të përshtatshme, për funksionimin e  Liceut Francez, me ndikim pozitiv në sistemin arsimor.
· Pajisja e liceut me laboratorë modernë për fizikë, kimi, biologji, informatikë dhe mundësimi i zhvillimit te projekteve dhe eksperimenteve shkencore dhe inovative nga nxënësit.
· Organizimi i programeve të shkëmbimit për nxënës dhe mësues me institucione arsimore franceze si dhe zhvillimi i projekteve të përbashkëta shkencore dhe kulturore me shkolla dhe universitete në Francë.
· Organizimi i aktiviteteve kulturore, shkencore dhe edukative që promovojnë gjuhën dhe kulturën frankofone.
· Zbatimi i metodave bashkëkohore pedagogjike, promovimi i të nxënit aktiv dhe nxitja e kulturës së kërkimit dhe inovacionit 
· Sigurimi i zhvillimit  profesional të mësuesve dhe pjesëmarrja në rrjete dhe programe ndërkombëtare të arsimit frankofon.
· Zhvillimi i bashkëpunimeve me institucione arsimore dhe kërkimore kombëtare dhe ndërkombëtare për shkëmbimin e `praktikave më të mira me institucione të tjera arsimore në vend.


· Pengesat e mundshme për zbatimin. Hartimi i një ligji të posaçëm për ngritjen dhe funksionimin e Liceut mund të kërkojë më shumë kohë dhe kapacitete njerëzore, për shkak të mungesës së një institucioni arsimor publik i arsimit të mesëm të lartë që garanton aftësi të thella të nxënësve në shkenca dhe inovacion, duke përforcuar njëkohësisht zotërimin e ekuilibruar të disa gjuhëve të huaja, si dhe duke garantuar një përgatitje optimale për arritjen e standardeve ndërkombëtare në arsimin e mesëm të lartë dhe tregun ndërkombëtar të punës; mungesës së një bashkëpunimi ndërkombëtar në arsim përmes partneriteteve me shkolla dhe universitete franceze dhe programeve të përbashkëta; mungesës së një modeli modern dhe inovativ të arsimit parauniversitar në Shqipëri, një institucion që promovon metoda bashkëkohore të mësimdhënies dhe përdorimin e teknologjisë; mungesës së cilësisë së ofrimit të një arsimi shumëgjuhësh dhe ndërkombëtar të të nxënit; mungesa e ofrimit nga shkollat shqiptare të një diplome të dyfishtë e njohur ndërkombëtarisht. 

Kërkesat e përputhshmërisë dhe të zbatimit. Veprimtaria e Liceut Francez të Korçës do të organizohet në përputhje me ligjin për ngritjen dhe funksionimin e Liceut Francez, legjislacionin shqiptar në fuqi në fushën e arsimit dhe me marrëveshjet e bashkëpunimit arsimor ndërmjet Republikës së Shqipërisë dhe Republikës Franceze , siç janë “Marrëveshja ndërmjet Ministrisë së Arsimit dhe Sportit të Republikës së Shqipërisë dhe Ministrisë së Punëve të Jashtme dhe Zhvillimit Ndërkombëtar të Republikës së Francës, mbi bashkëpunimin në fushën e Arsimit Dygjuhësh” dhe “Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës Franceze mbi kontributin në zbatimin e projekteve prioritare në Shqipëri”, e ratifikuar me ligjin nr. 64/2024 “Për ratifikimin e Marrëveshjes Ndërqeveritare ndërmjet Këshillit të Ministrave të Republikës së Shqipërisë dhe Qeverisë së Republikës së Francës për kontributin në zbatimin e projekteve prioritare në Shqipëri” 


Faza e shqyrtimit/vlerësimit
· Jepni një përshkrim të përmbledhur të masave të monitorimit dhe të vlerësimit.
· Identifikoni  kriteret/treguesit për të matur arritjen e qëllimeve ose progresin drejt tyre

Në kuadër të autonomisë së institucionit, mbikëqyrja  e funksionimit të përgjithshëm të Liceut Francez të Korçës, do të kryhet nga Këshilli Administrativ si organi vendimmarrës i Liceut, i cili garanton autonominë e institucionit, zbatimin e parimeve të ligjshmërisë, përgjegjësisë, mbikëqyrjes, paanësisë, objektivitetit dhe transparencës dhe kryesohet nga Ministri përgjegjës për arsimin i Republikës së Shqipërisë ose përfaqësuesi i autorizuar prej tij. Liceu Francez i Korçës do të raportojë periodikisht pranë ministrisë përgjegjëse për arsimin mbi veprimtarinë e tij, duke përfshirë informacion mbi ecurinë e procesit mësimor, rezultatet e nxënësve dhe çështje të tjera që lidhen me cilësinë e shërbimit arsimor.
Zbatimi i projektligjit do të monitorohet nga Ministria e Arsimit përmes:
· raportimit vjetor të performancës së institucionit;
· vlerësimit të treguesve të cilësisë së arsimit;
· analizës së ndikimit financiar dhe institucional të projektit.
Pas një periudhe pesëvjeçare të funksionimit do të kryhet një vlerësim i plotë i modelit për të përcaktuar mundësinë e zgjerimit të tij ose të adaptimit të praktikave të suksesshme në institucione të tjera arsimore.
Institucionet përgjegjëse për monitorimin dhe inspektimi, Inspektorati Qendror për Arsimin Paarauniversitar, Agjencia Kombëtare për Arsimin Paarauniversitar, Agjencia për Sigurimin e Cilësisë së Arsimit Parauniversitar verifikojnë pajtueshmërinë e veprimtarisë së Liceut me kuadrin rregullator në fuqi, nëpërmjet kryerjes së proceseve të monitorimit dhe të inspektimit. 
Kurrikula e zbatuar për lëndët e zhvilluara në gjuhën frënge mbikëqyret nga ministria franceze përgjegjëse për arsimin, ndërsa për lëndët që zhvillohen në gjuhë shqipe dhe angleze mbikëqyret nga institucioni përgjegjës për Sigurimin e Cilësisë së Arsimit Parauniversitar.
Veprimtaria financiare e Liceut i nënshtrohet auditimit dhe kontrollit administrativ e financiar nga autoritetet kompetente, përfshirë institucionet përgjegjëse për arsimin dhe financat publike, sipas legjislacionit në fuqi.
Për realizimin e qëllimeve të tij, Liceu Francez i Korçës bashkëpunon dhe bashkërendon veprimtarinë me ministrinë përgjegjëse për arsimin, institucionet arsimore, autoritetet vendore dhe partnerët ndërkombëtarë në fushën e arsimit.
Disa nga indikatorët e matshëm që mund të përdoren në të ardhmen për vlerësimin e objektivave, në funksion të mekanizmave të mbikëqyrjes dhe kontrollit institucional:

Fusha: Performanca Institucionale
Indikatori 1: Përqindja e planeve mësimore të realizuara sipas kalendarit zyrtar të shkollës.
Qëllimi i matjes: Mat respektimin e planifikimit mësimor dhe efikasitetin në zbatimin e programit akademik.
Indikatori 2: Numri dhe cilësia e raporteve vjetore të dorëzuara në afat, që lidhen me aktivitetin mësimor, dhe administrativ.
Qëllimi i matjes: Mat respektimin e afateve dhe standardeve të raportimit ndaj MA, AKAP , DRAP , Ambasadës Franceze dhe institucioneve partnere.
Indikatori 3: Përqindja e objektivave strategjikë të përmbushur sipas planit vjetor të zhvillimit të institucionit.
Qëllimi i matjes: Tregon efektivitetin e planifikimit dhe zbatimit të strategjisë institucionale për vitin shkollor.

Fusha: Cilësia e Shërbimeve Arsimore
Indikatori 1: Kënaqësia e prindërve dhe nxënësve për cilësinë e mësimdhënies dhe shërbimeve jashtëkurrikulare.
Qëllimi i matjes: Reflekton perceptimin e komunitetit shkollor mbi cilësinë e mësimdhënies dhe mbështetjes edukative.
Indikatori 2: Numri i nismave të ndërmarra për përmirësimin e cilësisë së mësimdhënies, përfshirë trajnime, aktivitete pedagogjike, dhe projekte 
Qëllimi i matjes: Tregon angazhimin e stafit për zhvillim profesional dhe përmirësim të vazhdueshëm të cilësisë arsimore.

Fusha: Transparenca dhe Llogaridhënia
Indikatori 1: Publikimi periodik i informacionit në faqen zyrtare ose në kanalet e komunikimit të Liceut (planifikime, njoftime, raportime).
Qëllimi i matjes: Siguron transparencë, akses publik në informacion dhe ndërtim besimi me komunitetin.
Indikatori 2: Përqindja e kërkesave për raportim të përmbushura ndaj institucioneve mbikëqyrëse shqiptare dhe franceze.
Qëllimi i matjes: Mat përputhshmërinë ligjore dhe bashkëpunimin ndërinstitucional në menaxhimin e aktivitetit.

Fusha: Ndikimi në Sistemin Arsimor dhe Komunitetin Lokal
Indikatori 1: Numri i bashkëpunimeve dhe projekteve të përbashkëta me shkolla të tjera shqiptare dhe franceze.
Qëllimi i matjes: Mat kontributin e Liceut në zhvillimin e shkëmbimeve kulturore dhe arsimore franko-shqiptare.
Indikatori 2: Rritja e përfshirjes së nxënësve në konkurse, olimpiada, projekte ndërkombëtare dhe aktivitete qytetare.
Qëllimi i matjes: Pasqyron ndikimin pozitiv të Liceut në zhvillimin akademik dhe social të nxënësve.

Fusha: Zhvillimi Institucional
Indikatori 1: Numri i trajnimeve të stafit pedagogjik dhe administrativ në kuadër të zhvillimit profesional dhe ndërkulturor.
Qëllimi i matjes: Mat rritjen e kapaciteteve profesionale dhe përputhjen me standardet franceze të arsimit.
Indikatori 2: Numri i partneriteteve kombëtare dhe ndërkombëtare të krijuara me institucione arsimore, kulturorë dhe shkencorë.
Qëllimi i matjes: Pasqyron bashkëpunimin dhe hapjen institucionale të Liceut drejt zhvillimit të qëndrueshëm.

  Raporti i vlerësimit të ndikimit - Shtojca 2/a
Tabela përmbledhëse në formatin standard (Viti 1-10, në mln lekë), bazuar në analizën financiare të paraqitur më poshtë:
	Treguesi
	Viti 1
	Viti 2
	Viti 3
	Viti 4
	Viti 5
	Viti 6
	Viti 7
	Viti 8
	Viti 9
	Viti 10

	Faktori zbritës
	0,962
	0,925
	0,889
	0,855
	0,822
	0,790
	0,760
	0,731
	0,703
	0,676

	Kostoja për buxhetin – një herë (mln lekë)
	200,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Kostoja për buxhetin – në vazhdim (mln lekë)
	100.79
	155.89
	245.52
	264.06
	307.47
	324.67
	329.69
	334.80
	339.98
	345.24

	Kostoja për biznesin – një herë (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Kostoja për biznesin – në vazhdim (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Kostoja për grupet e tjera – një herë (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Kostoja për grupet e tjera – në vazhdim (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Kostoja në total (mln lekë)
	300.79
	155.89
	245.52
	264.06
	307.47
	324.67
	329.69
	334.80
	339.98
	345.24

	Kostoja e zbritur në total (mln lekë)
	296.96
	144.19
	218.27
	225.77
	252.74
	256.49
	250.57
	244.74
	239.01
	233.38

	Përfitimi për buxhetin – në vazhdim (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Përfitimi për biznesin – një herë (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Përfitimi për biznesin – në vazhdim (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Përfitimi për grupet e tjera – njëherë (mln lekë)
	0,00
	0,00
	0,00
	0,00
	0,00
	0,00
	0,00
	0,00
	0,00
	0,00

	Përfitimi për grupet e tjera – në vazhdim (mln lekë) [kursim familjesh + impakt punësimi]
	45.04
	75.07
	105.09
	120.11
	135.12
	135.12
	135.12
	135.12
	135.12
	135.12

	Përfitimi në total (mln lekë)
	45.04
	75.07
	105.09
	120.11
	135.12
	135.12
	135.12
	135.12
	135.12
	135.12

	Përfitimi i zbritur në total (mln lekë)
	43.33
	69.44
	93.43
	102.69
	111.07
	106.74
	102.69
	98.77
	94.99
	91.34

	Vlera aktuale e kostos në total (10 vjet, mln lekë)
	2.362.13
	
	
	
	
	
	
	
	
	

	Vlera aktuale e përfitimit në total (10 vjet, mln lekë)
	914.49
	
	
	
	
	
	
	
	
	

	Vlera aktuale neto (VAN) (mln lekë)
	-1.447.63
	
	
	
	
	
	
	
	
	



Vlera aktuale e përfitimeve të monetizuara për periudhën 10-vjeçare vlerësohet në rreth 914,49 milionë lekë. Përllogaritja bazohet në dy kategori kryesore përfitimesh të përdorura si tregues zëvendësues: (i) kursimet e mundshme të familjeve nga shmangia e shpenzimeve për alternativa private ose ndërkombëtare të arsimit dhe (ii) ndikimi ekonomik i lidhur me punësimin dhe aktivitetin ekonomik të gjeneruar në nivel lokal.
Përfitimi i parë është vlerësuar duke përdorur një vlerë prej 150.000 lekësh për nxënës në vit, e aplikuar mbi nxënësit për të cilët supozohet se ndërhyrja shmang nevojën për alternativa private ose ndërkombëtare. Kjo vlerë përfaqëson një kursim të mundshëm për familjet dhe nuk duhet të interpretohet si përfitim për të gjithë nxënësit e regjistruar në institucion.
Përfitimi i dytë lidhet me krijimin e rreth 40 vendeve të punës dhe efektet ekonomike lokale të lidhura me to. Ky komponent trajtohet si tregues i ndikimit ekonomik lokal dhe jo si përfitim neto social, pasi shpenzimet për paga janë përfshirë tashmë në kostot operative të institucionit. Për këtë arsye, ndikimi i punësimit duhet të interpretohet në mënyrë të veçantë nga analiza e kostos neto të projektit dhe nuk përbën, në vetvete, një përfitim shtesë të barabartë me shumën e pagave të paguara.
Përfitimet që lidhen me cilësinë e arsimit, zhvillimin e kapitalit njerëzor, mundësitë për studime universitare, bashkëpunimin ndërkombëtar dhe ndikimin afatgjatë në zhvillimin e rajonit mbeten të pamonetizuara dhe vlerësohen në mënyrë cilësore.
Vlera aktuale e kostos në total (VAN e kostove, 10 vjet): ≈ 2.362,13 milionë lekë (kontributi francez rritet me normën mesatare vjetore ≈1,55% në Vitet 1-5 dhe, në përputhje me projektligjin, ndërpritet pas vitit të 5-të; kostoja bazë në Vitet 6-10 ritet me të njëjtën normë ≈1,55%; investimi fillestar 200.000.000 lekë trajtohet si kosto e menjëhershme, e patrajtuar me faktor zbritjeje).
Vlera aktuale neto (VAN) = Vlera aktuale e përfitimit – Vlera aktuale e kostos: ≈ -1.447,63 milionë lekë (negative — pjesa më e madhe e përfitimeve të pritshme, si përmirësimi i cilësisë arsimore dhe kapitali njerëzor afatgjatë, mbetet e pallogaritshme në terma monetarë dhe nuk përfshihet në këtë vlerësim proxy).
Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë, e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.
Nga analiza rezulton se alternativa e dytë (Opsioni 2, i preferuar) ofron potencialin më të madh për arritjen e objektivave strategjike të projektit.
Analiza financiare parashikon një rritje progresive të kostove gjatë pesë viteve të para të funksionimit të institucionit.
Tregues kryesorë
Investimi fillestar
Tabela e RIA – Ndikimi financiar i projektligjit

Shënim: Shifrat e Viteve 1-5 janë të përputhura me tabelën "Kostot për buxhetin e shtetit shqiptar", tabelën NPV dhe Shtojcën 2/a dhe 2/b. Kontributi i palës franceze rritet me normën mesatare vjetore ≈1,55% në Vitet 1-5 dhe, në përputhje me projektligjin, nuk vazhdon pas vitit të 5-të; kostoja bazë në Vitet 6-10 rritet me të njëjtën normë ≈1,55% dhe mbulohet plotësisht nga buxheti i shtetit. Kolona "Kosto neto për nxënës" = Kosto neto për buxhetin e shtetit / numri i nxënësve.
Krahasimi me një gjimnaz publik shqiptar

Kostoja për nxënës në Liceun Francez të Korçës është rreth 4.9 herë më e lartë se në një gjimnaz publik standard, për shkak të:
1. modelit dygjuhësh dhe ndërkombëtar të arsimit,
1. stafit pedagogjik ndërkombëtar,
1. laboratorëve shkencorë dhe pajisjeve STEM,
1. strukturës së zgjeruar pedagogjike dhe të jetës shkollore.
Investimi fillestar (RIA)

Në këtë kuadër, projektligji parashikon që gjatë pesë viteve të para të funksionimit pala franceze të mbulojë kostot që lidhen me pozicionin e drejtorit të liceut, i cili parashikohet të jetë një drejtues me përvojë në sistemin arsimor francez. Kostoja e këtij pozicioni vlerësohet rreth 11,5 milion lekë në vit, ose rreth 59,4 milion lekë në pesë vite. Në analizën 10-vjeçare (Shtojca 2/a dhe 2/b), duke filluar nga viti i 6-të kostoja e plotë e pozicionit të drejtorit përballohet nga buxheti i shtetit.
Në këtë mënyrë, kostoja neto për buxhetin e shtetit gjatë pesë viteve të para parashikohet të jetë rreth 1.074 milion lekë (1,074 miliardë lekë).
Përveç kostove operative, projekti kërkon edhe një investim fillestar për pajisjet dhe mobilimin e institucionit, i cili vlerësohet mesatarisht 200 milion lekë. Në buxhetin e Ministrisë përgjegjëse për arsimin për periudhën 2026-2028 janë planifikuar 100 milion lekë (përkatësisht 20 milion lekë në buxhetin e vitit 2026 dhe 80 milion lekë në buxhetin e vitit 2027). Në vijim, pajisjet me infrastrukturë digjitale do të sigurohen përmes projektit “Gov tech”.
Gjithashtu në buxhetin e vitit 2026-2028 janë planifikuar edhe fondet për burimet njerëzore për palën shqiptare (pa kostot e mensës dhe konviktit të cilat përballohen nga NJQV, Bashkia Korçë), ku përfshihen paga, kontributet e sigurimeve shoqërore e shëndetësore, si dhe shpenzime operative.
Krijimi i liceut nuk kërkon ngritjen e institucioneve të reja shtetërore, por krijimin e një institucioni arsimor publik në varësi të Ministrisë së Arsimit.
Institucioni do të funksionojë në bashkëpunim me:
1. Ministrinë e Arsimit;
1. institucionet arsimore franceze;
1. partnerë që veprojnë në fushën e arsimit.
Projektligji pritet të ketë ndikime pozitive në disa drejtime:
1. përmirësimi i cilësisë së arsimit të mesëm në fushat shkencore;
1. rritja e mundësive të nxënësve shqiptarë për studime në universitetet europiane;
1. zhvillimi i kapaciteteve pedagogjike dhe shkencore në sistemin arsimor shqiptar;
1. rritja e bashkëpunimit ndërkombëtar në fushën e arsimit.
Institucioni pritet të kontribuojë gjithashtu në zhvillimin ekonomik dhe social të rajonit ku do të vendoset, duke krijuar vende pune dhe duke rritur atraktivitetin akademik të zonës.
Analizë sasiore mbështetëse (referuar Shtojcës 2/a dhe 2/b)
Meqë përfitimet e përshkruara më sipër (përmirësimi i cilësisë arsimore, bashkëpunimi ndërkombëtar) nuk kanë tregues të drejtpërdrejtë monetarë, është ndërtuar një vlerësim sasior me tregues zëvendësues (proxy), i bazuar në dy përfitime të matshme: (a) kursimi i familjeve nga shmangia e kostos së arsimit privat/ndërkombëtar, vlerësuar në 150.000 lekë/nxënës/vit, i shumzuar me numërin progresiv të nxënësve (nga 120 në Vitin 1 deri në 360 nxënës në kapacitet të plotë); dhe (b) impakti ekonomik lokal nga krijimi i rreth 40 vendeve të punës pedagogjike dhe administrative, me pagë mesatare bruto 130.000 lekë në muaj (1.560.000 lekë/vit) dhe një shumëzues ekonomik lokal prej 1,3 që pasqyron efektin e shpenzimeve lokale të gjeneruara nga stafi i punësuar. Numëri i vendeve të punës shtrihet në mënyrë progresive në raport me numërin e nxënësve (rreth 13, 22, 31 dhe 36 vende pune në Vitet 1-4), duke arritur 40 në kapacitet të plotë (Viti 5).
Mbi bazën e këtyre supozimeve, vlera aktuale e përfitimeve për 10 vjet vlerësohet në rreth 910 milionë lekë, ndërsa vlera aktuale e kostove për buxhetin e shtetit (duke përfshirë investimin fillestar dhe kostot operative në vijim) vlerësohet në rreth 2.360 milionë lekë, duke rezultuar në një VAN neto negative prej rreth -1.450 milionë lekë (shih Shtojcën 2/a dhe 2/b për detaje vjetore dhe metodologjinën e plotë). Kjo vlerë negative pritet dhe është e zakonshme për investimet publike në arsim, ku pjesa më e madhe e kthimit realizohet nëpërmjet përfitimeve afatgjata jo-monetare (kapitali njerëzor, cilësia e arsimit, ulja e emigrimit rinor për arsye arsimore, prestigji rajonal), të cilat nuk përfshihen plëtësisht në këtë vlerësim sasior të kufizuar dhe mbeten objekt i analizës cilësore të paraqitur më sipër.
Baza e supozimeve të përdorura: (i) 150.000 lekë/nxënës/vit për kursimin e familjeve është një vlerë konservatore, e ulët krahasuar me koston tipike të shkollave private/ndërkombëtare në Shqipëri (zakonisht 300.000–800.000 lekë/vit në Tiranë), duke pasqyruar faktin që jo të gjitha familjet do të zgjidhnin një alternativë private me kosto të plotë, si dhe kostot mesatarisht më të ulëta private në rajonin e Korçës krahasuar me kryeqytetin; (ii) ~40 vendet e punës bazohen në raportin tipik staf/klasë për një institucion arsimor dygjuhësh me 12 klasa (kapaciteti final 360 nxënës), duke përfshirë mësues të gjuhëve, lëndeve shkencore, si dhe stafin administrativ e mbështetës; (iii) 130.000 lekë/muaj pagë mesatare bruto (1.560.000 lekë/vit, 12 paga në vit) përfaqëson të ardhurat e reja që injektohen në ekonominë lokale të Korçës nga stafi i punësuar; duke qenë se pagat janë pjesë e kostove operative në Shtojcën 2/a, ky komponent duhet lexuar si tregues i impaktit ekonomik rajonal dhe jo si përfitim neto shoqëror shtesë — pa këtë komponent, VAN neto do të ishte rreth -2.000 milionë lekë; (iv) shumëzuesi ekonomik lokal 1,3 është një vlerë konservatore në intervalin tipik të përdorur në studimet e impaktit ekonomik rajonal (1,2–1,5) për shpenzime publike në ekonomi të vogla lokale, duke pasqyruar shpenzimet e mëtejshme që gjenerohen nga qarkullimi lokal i pagave dhe furnizimeve. Këto janë supozime ilustruese/konservatore me të dhëna specifike për rajonin e Korçës.
Tabela përmbledhëse vjetore e përfitimeve të vlerësuara (mln lekë, jo të zbritura):
	Treguesi (mln lekë)
	V1
	V2
	V3
	V4
	V5
	V6
	V7
	V8
	V9
	V10

	Kursim familjesh (150.000 lekë/nxënës)
	18,00
	30,00
	42,00
	48,00
	54,00
	54,00
	54,00
	54,00
	54,00
	54,00

	Impakt punësimi lokal (130.000 lekë/muaj bruto)
	27,04
	45,07
	63,09
	72,11
	81,12
	81,12
	81,12
	81,12
	81,12
	81,12

	Përfitimi total (mln lekë)
	45,04
	75,07
	105,09
	120,11
	135,12
	135,12
	135,12
	135,12
	135,12
	135,12



Shifrat vjetore të zbritura (VAN) dhe krahasimi me koston janë paraqitur në Shtojcën 2/a; krahasimi ndërmjet opsioneve në Shtojcën 2/b.
Projektligji nuk krijon barriera për biznesin dhe nuk ndikon në konkurrencën në treg.
Analiza e sensitivitetit
Rezultati i analizës kosto–përfitim varet nga disa parametra kryesorë, veçanërisht nga niveli i investimit fillestar, numri i nxënësve, kostot operative dhe vlera e përfitimeve të monetizuara. Për këtë arsye, rezultati duhet të interpretohet në funksion të ndryshimit të këtyre parametrave.
Investimi fillestar është vlerësuar në intervalin 170–230 milionë lekë, ndërsa në skenarin bazë është përdorur vlera 200 milionë lekë. Përdorimi i vlerës minimale të investimit redukton koston aktuale totale me 30 milionë lekë, ndërsa përdorimi i vlerës maksimale e rrit atë me 30 milionë lekë, duke ndikuar në të njëjtën masë në rezultatin e VAN-it.
Rezultati i VAN-it është gjithashtu i ndjeshëm ndaj numrit të nxënësve që përfitojnë realisht nga shmangia e shpenzimeve për alternativa private ose ndërkombëtare dhe ndaj vlerës prej 150.000 lekësh për nxënës/vit të përdorur në llogaritjen e kursimit për familjet. Për këtë arsye, përfitimi monetar duhet të konsiderohet si një vlerësim me pasiguri dhe jo si një përfitim i realizuar me siguri.
Po kështu, ndikimi ekonomik i punësimit varet nga numri real i vendeve të punës, niveli i pagave dhe shkalla në të cilën këto vende përfaqësojnë punësim të ri dhe jo zhvendosje të punësimit ekzistues.

Kostot për buxhetin e shtetit shqiptar
	Viti
	Kosto bazë (mln lekë)
	Kontributi francez (mln lekë)
	Kosto neto (mln lekë)

	1
	112,31
	11,52
	100,79

	2
	167,59
	11,70
	155,89

	3
	257,40
	11,88
	245,52

	4
	276,12
	12,06
	264,06

	5
	319,72
	12,25
	307,47

	6
	324,67
	0,00
	324,67

	7
	329,69
	0,00
	329,69

	8
	334,80
	0,00
	334,80

	9
	339,98
	0,00
	339,98

	10
	345,24
	0,00
	345,24


Tabela NPV (diskontim 4%)
Për qëllime të analizës financiare, kostot janë përllogaritur në vlerë aktuale neto, duke përdorur një normë diskontimi prej 4%.
	Viti
	Kosto neto (mln lekë)
	Faktor diskontimi
	Vlera aktuale (mln lekë)

	1
	100,79
	0.962
	96,96

	2
	155,89
	0.925
	144,19

	3
	245,52
	0.889
	218,27

	4
	264,06
	0.855
	225,77

	5
	307,47
	0.822
	252,74

	6
	324,67
	0.790
	256,49

	7
	329,69
	0.760
	250,57

	8
	334,80
	0.731
	244,74

	9
	339,98
	0.703
	239,01

	10
	345,24
	0.676
	233,38

	Totali (kostot operative)
	
	
	2.162,13

	Investimi fillestar (Viti 0, pa zbritje)
	
	
	200,00

	Totali i vlerës aktuale të kostove
	
	
	2.362,13



	Skenari
	NPV 10 vite

	Financim i plotë nga Shqipëria
	≈ 2.415,00 milion lekë

	Franca mbulon drejtorin në Vitet 1-5
	≈ 2.362,00 milion lekë



Kontributi i Francës për pagën e drejtorit: 11.520.000 lekë (11,52 mln) në Vitin 1, me ritje ≈1,55% në vit (12.250.000 lekë / 12,25 mln në Vitin 5), vetëm për Vitet 1-5
NPV e këtij kontributi (Vitet 1-5): ≈ 52,85 milionë lekë
Pra barra buxhetore për Shqipërinën ulet me rreth: 52,85 milionë lekë në 10 vite
Në skenarin ku pala franceze mbulon pagën e drejtorit të institucionit gjatë pesë viteve të para, vlera aktuale neto e kostove për buxhetin e shtetit për periudhën 10-vjeçare vlerësohet rreth 2.362 milion lekë (2,362 miliardë lekë) (përfshirë investimin fillestar prej 200 milion lekë), duke redukuar barrën fiskale me rreth 53 milion lekë krahasuar me skenarin e financimit të plotë nga buxheti i shtetit (≈ 2.415 milion lekë).
Raporti i vlerësimit të ndikimit - Shtojca 2/b
Tabelë: Vlera aktuale neto në total e çdo opsioni (në milionë lekë)
	Opsioni
	Kosto
	Përfitimi
	Vlera aktuale neto

	Opsion  0
	0
	0
	0

	Opsioni 1 (ndryshim i ligjit nr. 69/2012)
	0,00
	0,00
	0,00

	Opsioni 2 (i preferuar)
	2.362,13
	914,49
	-1.447,63

	Opsioni 3 (jorregullator / status quo)
	0,00
	0,00
	0,00



Shënim: Opsionet 0 (status quo), 1 (ndryshim i ligjit nr. 69/2012) dhe 3 (jorregullator) nuk parashikojnë ngritjen e Liceut Francez të Korçës si institucion i ri, prandaj nuk gjenerojnë kosto shtesë specifike buxhetore, por as përfitimin monetar që lidhet drejtpërdrejt me këtë projekt — për këtë arsye Kosto, Përfitimi dhe Vlera aktuale neto janë vendosur 0.
Kostoja e Opsionit 2 (≈ 2.362,13 milionë lekë) përfshin investimin fillestar prej 200 milionë lekë (Viti 0, pa zbritje) dhe vlerën aktuale të kostove operative neto (≈ 2.162,13 milionë lekë), të bazuara në "Tabela e RIA" për Vitet 1-5 dhe në normën e ritjes vjetore ≈1,55% të kostos bazë për Vitet 6-10, kur kontributi francez nuk vazhdon më dhe kostoja mbulohet plëtësisht nga buxheti i shtetit.
Përfitimi është vlerësuar me metodologji proxy, meqë nuk ka vlera monetare për përfitimet: (a) kursim i familjeve nga shkollimi privat/ndërkombëtar i shmangur, 150.000 lekë/nxënës/vit; (b) impakt ekonomik lokal nga krijimi i ~40 vendeve të punës, me pagë mesatare bruto 130.000 lekë/muaj (1.560.000 lekë/vit) dhe shumëzues ekonomik lokal 1,3 — janë supozime që mund të rishikohen.
Vlera aktuale neto e Opsionit 2 rezulton negative (≈ -1.447,63 milionë lekë), pasi përfitimet më të rëndësishme afatgjata (cilësia e arsimit, kapitali njerëzor, ulja e emigrimit rinor, prestigji rajonal) mbeten cilësore dhe nuk janë të kapshme plëtësisht në vlerë monetare.
Përmbledhja e ndikimeve sipas opsioneve
Opsioni 0 – Status quo: Vazhdimi i situatës ekzistuese nuk krijon kostot e drejtpërdrejta të ngritjes dhe funksionimit të Liceut Francez të Korçës, por nuk krijon as përfitimet shtesë që lidhen me ofrimin e modelit të ri arsimor, përfshirë standardet ndërkombëtare, programin dygjuhësh, kapacitetet e reja pedagogjike dhe ndikimin e pritshëm në ekonominë lokale.
Opsioni 1 – Ndryshimi i kuadrit ekzistues ligjor: Ky opsion nuk krijon, në vetvete, infrastrukturën dhe strukturën e re institucionale të parashikuar nga Opsioni 2 dhe për rrjedhojë nuk gjeneron të njëjtin nivel kostosh dhe përfitimesh të drejtpërdrejta. Ndikimet varen nga shkalla në të cilën ndryshimet ligjore do të mundësonin realizimin e objektivit të ndërhyrjes.
Opsioni 2 – Ngritja e Liceut Francez të Korçës: Ky opsion gjeneron kostot më të drejtpërdrejta të identifikuara në analizën financiare, përfshirë investimin fillestar dhe kostot e funksionimit, ndërsa krijon përfitime të lidhura me ofrimin e arsimit me standarde ndërkombëtare, kursimet e mundshme për familjet, punësimin dhe zhvillimin e kapaciteteve arsimore dhe ekonomike lokale.
Opsioni 3 – Qasja jorregullatore: Ky opsion nuk krijon bazën për ngritjen e institucionit të ri dhe, për rrjedhojë, nuk gjeneron kostot dhe përfitimet specifike të Opsionit 2. Problematika ekzistuese dhe mungesa e ofertës së këtij modeli arsimor do të vazhdonin në kushtet e skenarit bazë.

